U BiH se sa sirijskog ratišta vratio 41 džihadista\nsubota, 23 jun 2018 01:19\nNajmanje 41 državljanin BiH se prošle godine vratio iz Sirije, nakon učešća u sukobima u toj zemlji, navodi se u najnovijem izvještaju Evropola.\nU izvještaju se ističe da se vjeruje da je 300 lica iz BiH otišlo u Siriju i Irak.\n"Procjenjuje se da se u periodu do 31. decembra prošle godine 107 državljana BiH i dalje nalazilo u Siriji, među kojima 61 muškarac i 46 žena. Smatra se da se njih 41 vratilo u BiH, a da je 71 lice poginulo", piše u izvještaju.\nIz Evropola napominju da je tokom 2017. godine zabilježen samo jedan slučaj da je lice iz BiH spriječeno da otputuje u zemlje u kojima su u toku oružani sukobi, piše "Balkan insajt".\nU saopštenju se ističe da u BiH ima malo izvještaja u kojim se ukazuje da ekstrmističke grupe sklone nasilju imaju organizovanu mrežu i sistematsku strukturu.\nKada je riječ o Srbiji, izještaj Evropola pokazuje pad aktivnosti džihadista na Kosovu i Metohiji na polju terorističke propagande, kao i to da nisu registrovani slučajevi pružanja finansijske ili logističke podrške teroristima.\nNa području uže Srbije "tokom prošle godine prijavljene su propagandne aktivnosti, s ciljem radikalizovanja i regrutovanja novih članova terorističkih organizacija", navodi se u izvještaju.\nIz Evropola navode da je u Crnoj Gori prijavljeno prisustvo nekoliko radikalnih grupa, uključujući džihadiste, kao i tafkire /otpadnike od vjere\nViše iz ove kategorije « Oko 140 migranata iz Tuzle prebačeno u Sarajevo Set zakona za povećanje plata radnicima »


Stanija Dobrojević i Filip Panajotović u krizi?! Starleta zaplakala pred fanovima! - ShowBiz - Region - Vesti - Svet Plus\nStanija Dobrojević i Filip Panajotović u krizi?! Starleta zaplakala pred fanovima!\nPopularnost Stanije Dobrojević ne jenjava i to pored činjenice da je Farma 5 uveliko počela i da učesnici bivše sezone već polako padaju u zaborav.\n15:16 9. SEP 2013.\nJuče u Novom Sadu u najpopularnijem kafe klubu "Giardino" intrigantnu starletu i njenog dečka Filipa Panajotovića su dočekali brojni fanovi, neki su putovali čak 500km da bi došli iz Makedonije i Hrvatske i da bi ih videli.\nPotom je usledilo brojno fotografisanje i davanje autograma, a Stanija i Filip su dobili mnogo poklona i cveća. Stanija je svima od srca zahvalila što su došli, međutim kada su Stanfilovke zatražile da se njih dvoje poljube, Stanija je zaplakala… Bilo je očigledno da sa njima nešto nije u redu.\nNe želeći ništa da komentariše, Stanija je danas otputovala za Ameriku sama, za mesec dana bi trebalo da se vrati u Srbiju i tada će videti u kom pravcu će se dalje odvijati njihova veza.


Šta smera Britanija na Zapadnom Balkanu: Novi plan za „obuzdavanje“ Rusije - 23.03.2021, Sputnik Srbija\nMalo je verovatno da će Velika Britanija povećavati vojno prisustvo na Zapadnom Balkanu u smislu slanja oružanih snaga. Ono što je izvesnije je takozvano... 23.03.2021, Sputnik Srbija\nanalize i mišljenja, komentari i analitika, velika britanija, zapadni balkan, srbija, rusija\n22:33 23.03.2021 (Osveženo: 01:10 26.08.2021)\n„U vojnom smislu je to prisustvo potpuno nerealno u situaciji kada oni smanjuju broj vojnika i kada imaju veliki problem sa oružanim snagama. Ono što bi moglo biti realno je da bi Britanija i njene oružane snage mogle više biti uključene u takozvani „sajber rat“. Dakle, preko elektronske mreže i raznih manipulacija putem interneta, odnosno ono što se zove „meka moć“. Takođe, primetno je da će Britanija da obnovi onu staru praksu dovođenja ljudi iz Srbije ili Bosne i Hercegovine na razne kurseve, mahom novinare i ljude iz nevladinih organizacija, kao što je bilo pre 30 godina. To je već primetno pa kada se govori o „angažovanju na Zapadnom Balkanu“ to je zapravo pokriće za ponovno dovođenje ljudi na razne kurseve, ali to opet ne finansira Britanija već međunarodni fondovi za „obuzdavanje“ uticaja Rusije i Kine“, objašnjava Ljepojević.\nU prilog tezi da je veliki britanski vojni angažman na Zapadnom Balkanu malo verovatan, naš sagovornik kaže da Britanija planira da investira preko 20 milijardi funti u modernizaciju oružanih snaga, ali da niko ne zna odakle će taj novac doći.\n„Tog novca trenutno nema. Britanska ratna mornarica je u veoma lošem stanju i stalno se ističe taj novi nosač aviona koji zapravo nema avione, nego oni moraju da se kupe od Amerikanaca. Kao drugo, London obećava povećanje nuklearnog arsenala, sa objašnjenjem da to jača odbranu Britanije, međutim i to je jedna manipulacija u smislu da je to zapravo zahtev Amerike, imajući u vidu da su te nuklearne glave i nosači te rakete - američki. Britanija dakle mora da podiže kredit da bi finansirala američku odbrambenu industriju, što je besmisleno. Sa druge strane, planira se smanjenje kopnenih snaga za oko 10.000 vojnika, pa nije jasno kako Britanija može da ostvari te svoje velike ambicije. U tom smislu sve ovo je nekako više jedan spisak želja i mnogo je važnija ta politička orijentacija Britanije koja govori da se priznaje multipolarnost i da Britanija odustaje od tih ratova po svetu. Dakle, sa jedne strane vidimo da postoji neki razum, ali i neki nerealni planovi u smislu vojnog prisustva u svetu, a sve se prikriva „dežurnom“ temom neprijateljstva prema Rusiji“, ukazuje novinar.\n„Sa jedne strane Britanija u ovom dokumentu odustaje od odbrane takozvanog „statusa kvo“ koji je nastao posle Hladnog rata, prihvata da je svet multipolaran i pokušaće da u toj multipolarnosti pronađe svoje mesto. Međutim, ono što je neobično je da se u tom dokumentu naglašava da je Kina strateški partner Velike Britanije, a ministar spoljnih poslova je u britanskom parlamentu rekao: „Šta god vi mislili, Kina je ovde da ostane“. To je dakle jedna promena, premda je Britanija istog dana usvojila sankcije protiv Kine koju su usvojile EU i Kanada“, objašnjava Ljepojević i dodaje da London pokušava da održavanjem i pojačavanjem retorike prema Rusiji balansira pritisak Amerike da zaoštri odnose sa Kinom.


Češka - Novogodišnja putovanja 2022 - Nova godina u Češkoj\nNova godina - Češka\nNova godina u Češkoj može da bude idealno mesto za zaljubljene, ali i one koji vole noćni provod. Gradovi ove centralnoevropske zemlje odišu srednjovekovnom arhitekturom i smeštaju vas u neki davno prošli period istorije ovog podneblja. Taj prozaičan spoj starog i novog češke gradove čini nezaobilaznom destinacijom turista širom sveta.\nGlavni grad Češke, Prag, leži na reci Vltavi i nalazi se u samom srcu Evrope. Sa hiljadu tornjeva, interesantnih fasada i zadivljujućom arhitekturom, ovo je grad koji nudi bezbroj mogućnosti za vaše novogodišnje putovanje. Ukoliko detaljno i na vreme odaberete odgovarajući novogodišnji aranžma, velike su šanse da bez konkurencije odete na željenu lokaciju, a rana rezervacija će vam obezbediti popuste. Zato ne oklevajte, već odaberite vrstu prevoza i smeštaj koji će upotpuniti vaš doček Nove godine u Pragu.\nNova Godina u Pragu podrazumeva proslavu na Karlovom mostu, ali ne treba da propustite da tokom boravka u Pragu obiđete i Hradčan sa Praškim dvorcem, Katedralu svetog Vida, kuću Franca Kafke, Astronomski sat… Svaka uličica ovog prelepog grada privlači fasadom, zanimljivim izlogom ili pivnicom. Prag je grad koji je pun života 24 sata , svojom srdačnošću očarava turiste, slikare, pesnike, a posebno fotografe. Za zaljubljene nudi poseban program tokom novogodišnje noći koji podrazumeva krstarenje Vltavom, ali mnogi koriste 1. januara da posete Karlove Vari, ili da odu na izlet do Drezdena.\nAko ste strastveni ljubitelj piva preporučujemo vam da za Novu godinu posetite Plzenj. Ovaj prelepi grad zovu još i glavni grad piva i predstavlja pravi muški grad, posebno što je u njemu i sedište automobilske industrije Škoda.\nČeška svojim prelepim pejzažima može da bude prava destinacija za vaše novogodišnje putovanje, bilo da odlučite da posetite neki od najvećih gradova ili se otisnete u neke planinske ili ruralne predele.


Hamza 2.,ide u finale EP\nčetvrtak, 28 Februar 2013 20:22\nHamza Alić je bacanjem kugle 20,05 postigao drugi rezultat kvalifikacija i sutra uvečer se takmiči u finalu Evropskog dvoranskog prvenstva u atletici, u Švedskoj, upravo nam je javljeno sa sjevera Evrope. Hvala Hamzi i želimo mu sutra uvečer da još jednom osvijetla obraz i našoj državi donese što bolji rezultat i ako bude sreće i prilike i medalju!\nTridesetčetverogodišnji član Atletskog kluba Zenica večeras je u kvalifikacijama, održanim u Geteborgu, postigao drugi rezultat u konkurenciji 24 bacača. Naš drugi predstavnik u istoj disciplini Kemal Mešić hicem 19. 71 m osvojio je deveto mjesto u kvalifikacijama i nije se plasirao u finale. Najbolji rezultat u kvalifikacijama postavio je Asmir Kolašinac iz Srbije 20.31 m. Finalno takmičenje održat će se sutra u 18.45 sati.\nEvo rasporeda sutrašnjeg takmičenja\nTuka u 21.10 u polufinalu EP\nViše iz kategorije: « Press u OKK Čelik ZDK: Tuka i Bejtić najbolji u 2012. »


Dveri: Predsednik skupštine grada isključuje sve odbornike opozicije sa sednice, batinaši SNS krenuli na Čačak | Српски покрет Двери\nPredsednik skupštine grada Čačka Igor Trifunović (SNS) u prvih nekoliko minuta sednice ničim izazvan izrekao šest opomena odbornicima Dveri i isključio odbornika Dveri Aca Đenadića zbog ukazivanja na povredu Poslovnika dok sednica još uvek nije ni počela, nakon čega je sednica i prekinuta\nCilj SNS je da svi odbornici Dveri i opozicije u celini budu isključeni i tako bez javne rasprave bude donet novi poslovnik o radu kojim se ukidaju sva prava opozicije. Suština svega je da vlast želi da ukine kvorum za rad, onemogući dopunske tačke dnevnog reda i zabrani prisustvo medija sednicama.\nNa isti način su na prošloj sednici za direktore dve javne ustanove izabrana dva megatrendovca sa prosekom 7, od kojih jedan Vučićev kum.\nČačak je danas jedna od retkih oaza slobode misli i govora u Srbiji. Opozicija vlasti SNS danas je najjača u Čačku i to mnogo smeta vlastima na republičkom i lokalnom nivou.\nSNS je na prošloj skupštinskoj sednici poslala i dvojicu batinaša u salu da se obračunaju sa odbornicima opozicije koji im nisu po volji, ali su oni morali da napuste salu kada su videli odlučnost opozicije.\nAleksandar Đenadić je simbol otpora bahatosti SNS i on danas u Čačku brani ne samo naš grad nego celu Srbiju od nasilja vladajućeg režima.\nOčekujemo da će SNS ovoga puta poslati veći broj batinaša u skupštinu grada Čačka i pozivamo medije na vanrednu konferenciju za medije nakon nastavka zasedanja u 12, 30 časova. Na konferenciji će se obratiti narodni poslanik i predsednik Dveri Boško Obradović, koji je takođe prisutan na sednici.\nTagged Aleksandar ĐenadićBoško ObradovićČačakIgor TrifunovićSaopštenjaSNS


Tabla za crtanje DBR 3045 A3 - Idealno.rs\nPočetna / Kancelarija i škola / Kancelarijski pribor / Ploče / Tabla za crtanje DBR 3045 A3\nTabla za crtanje DBR 3045 A3\nPonuda prodavnice Dodatnaoprema za proizvod Tabla za crtanje DBR 3045 A3. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Tabla za crtanje DBR 3045 A3 i izberi najbolju. Ploče iz kategorije Kancelarijski pribor je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Tabla za crtanje DBR 3045 A3 i vidi da li ti odgovara ili pogledaj druge proizvode brenda OSTALI. Opis i tehnički podaci proizvoda Tabla za crtanje DBR 3045 A3 se mogu razlikovati od onih u internet prodavnici u kojoj obavljaš kupovinu. Tabla za crtanje DBR 3045 A3 je dostupan u prodavnici Dodatnaoprema po ceni, koja je navedena pored svakog prodavca u meniju "Prodavnice".\nGarantne uslove za Tabla za crtanje DBR 3045 A3 proveri u prodavnici u kojoj nameravaš da obaviš kupovinu. Slika za Tabla za crtanje DBR 3045 A3 je simbolična, zato se pre kupovine u prodavnici uveri da je proizvod isti.


Rama opet kritikovao EU zbog vakcina – SveVesti.net\nRama je na konferenciji za novinare u Briselu, posle sastanka sa visokim komesarom za spoljnu politiku i bezbednost Žozepom Boreljom i komesarom za proširenje Oliverom Varheljijem, rekao da je to bio šok za građane, budući da ne žive na granici već unutar EU, prenosi ABC Albanija.\n“Cenimo napore Komesara koji želi da bude na našoj strani u ovom delikatnom momentu, kada smo mi u Albaniji i drugim zemljama u regionu ostavljeni po strani pri distribuciji vakcina. Mi ne živimo na granici već unutar EU, okruženi smo u regionu granicama EU”, rekao je Rama.\n“Radimo naporno, radimo sa Kovaksom i drugim inicijativama. Biće distribucija vakcina preko Kovaksa u ovom mesecu. Razgovarali smo o implementaciji Sporazuma o stabilizaciji i pridruživanju”, rekao je Varhelji.\nPrevious Od 28. marta letovi Beograd – Pariz\nNext Ministri C5 o slovenačkim proritetima predsedavanja EU


Slavko Perovic - Founder - Liberal Alliance of Montenegro\n[Biografija] [Privatno] [Uloga] [Članci i Izvještaji] [Intervjui]\nRođen je 2. Avgusta 1954. godine na Cetinju.\nDiplomirao je na Pravnom fakultetu Univerziteta u tadašnjem Titogradu 1978. godine. Položio je sudsko advokatski ispit u Beogradu 1979. god, i apsolvirao postdiplomski studij na Internacionalnom univerzitetskom centru u Dubrovniku, radom na temu "Istorija kulture jadranske obale".\nVeć kao omladinac i student, biva aktivan u društvenom životu sa nizom zaduženja u jednopartijskoj Crnoj Gori\ni organima Saveza Komunista. Omladinsko glasilo "Mi", Časopis za umjetnost, nauku i kulturu ''Ars",Književna opština Cetinje, Radio Cetinje i niz književnih i kulturnih manifestacija vezanih za Cetinje i Crnu Goru, samo su dio projekata koje je inicirao i realizovao.\nSlavko Perovic je jedan od osnivača Liberalnog saveza Crne Gore i u (teškim) godinama koje su dolazile, izrasta u utemeljivača Stranke.\nSvoj Liberalno-demokratski rad započeo je kao predsjednik Izvršnog odbora LSCG 1990. godine, da bi na Prvoj redovnoj skupštini LSCG u Cetinju, 1991 godine, bio izabran za predsjednika LSCG. Poslanik je u višestranackoj SR CG od njenog konstituisanja (1990 godine) , a u svojoj karijeri, tu dužnost u preuzeo po drugi put nakon Parlamentarnih Izbora novembra 1996 godine. Te iste godine ce biti inicijator istorijske koalicije "Narodna Sloga" (1996 god.) kojom utemeljava puteve pomirenja Srpstva i Crnogoštva u Crnoj Gori sa ciljem da Crna Gora sa političkih krene ka rješavanju svakodnevnih problema.\nU procesu takvih nastojanja, davna 1988. godina biva prestupna. Slavko Perović poslije rada na više zaduženja, izmedu ostalih na mjestu Opštinskog javnog tužioca, dekretom Vlade Crne Gore, 5. avgusta 1988. godine,a kao Predsjednik Književne Opstine Cetinja (KOC) biva smijenjen zbog "neprikladnog" političkog angažmana.\nPovod je bio odluka Slavka Perovića tada na mjestu Predsjednika Književne Opštine, da dozvoli da se na Cetinju štampa "Etnogenezofobija", Sava Brkovića. Ta odluka će rezultirati njenim štampanjem i izdavanjem a za posljedicu imati osudu Saveza komunista da je pečatira kao "knjigu koja je načinila štetu Cetinju", i onoga ko je odobrio stavi u na listu "državnih neprijatelja".\nOptužen kao idejno-politički neprikladan, zbog nedjelovanja u skladu sa Statutom Saveza Komunista Jugoslavije (SKJ) i stavovima partijskih organa, Slavku Peroviću se izriče "najstrožija idejno-politička mjera" i biva smijenjen sa funkcije člana Komiteta Saveza Komunista na Cetinju i funkcije Predsjednika Književne Opstine Cetinje.\nNo, na udaru jednopartijskog dogmatskog sistema centrirane moći, nalaze se i mnogi drugi pojednici koji prevazilaze dozvoljeni okvir djelovanja a zapravo uskraćeni za osnovne slobode slobodnog društva, što će rezultirati raspadanjem Saveza Komunista. Dolazi do podjele vlasti na više partija, ali kolač vlasti ne biva podjeljen - kako to u demokratiji i višestranačkom sistemu biva, nego su one i dalje pod centriranom upravom Saveza Komunista.\nPreko sve ove farse višepartijskog sistema, svojim radom, Slavko Perović ostaje kako tada tako i do današnjeg dana na čelu demokratskog bastiona.\nNa Cetinju, 26. Januara 1990, protiv sveopšte destrukcije, i kao teški opozicioner takve uprave, uzdiže se i stvara Liberalni Savez Crne Gore upozoravajući na sve taktike održavanja jednoiste vlasti, koja ne bira sredstva; i ratovima, bijednom, nacionalnom i građanskom pljackom, izolacijom i proganjanima, Crna Gora biva ugušena, a zloupotrebom državnih institucija, državnog imena, osnovnih ljudskih i demokratskih prava, ostaje takva do današnjeg dana.\nPod lažnim višestranacjem, se ispod groteskne šminke parlamentarne demokratije i navodne trodjelne podjele vlasti na zakonodavnu, izvršnu i sudsku, prikriva sistem golog jedinstva vlasti koja se kontroliše, baš kao u doba jednopartijskog komunistickog sistema, iz vaninstitucionalnih centara moci.\nU svojoj trinaesto godišnjoj borbi da pokaže da aktivni političari mijenjaju jedino Partijske i Državne nazive i imena, i da se izbori za osnovna demokratska prava sa pravom na pojedinca na slobodu i izbor, Liberalni Savez Crne Gore ostaje kako osnivačke 1990 godine, tako i današnje 2003., na istom putu borbe za slobodu, prosperitet, državnu, nacionalnu, kulturnu, i istorijsku prepoznatljivost, i integraciju Crne Gore u evropske tokove. Perović je jedan od inicijatora za osnivanje Internacionalnog Tibunala za ratne zločine u Den Hagu, (Holandija), koji 17 novembra 1993 godine pocinje sa radom, a danas trazi izručenja odgovornih za sramne stranice istorije koju, nažalost, tadašnji rad Liberalnog Saveza Crne Gore nije uspio da spriječi. U takvoj borbi Liberalnog Saveza, prepoznaje se politički pofil Perović Slavka kao jedne od apsolutno kljucnih figura.\nSlavko Perović prolazi cio spektar funkcija u LS; na zasjedanju II vanredne konferencije LSCG u Budvi, decembra 1997 godine, shodno novom Statutu stranke, izabran je za Političkog Lidera Liberalnog Saveza Crne Gore. Na trećoj redovnoj konferecniji LSCG održanoj u Igalu (1999), izabran je za Rizničara Liberalnog Saveza Crne Gore. A na vanrednoj konferenciji u Podgorici (2001) izabran je za Portparola.\nPoslije oktobarskih Parlamentarnih Izbora 2002 godine, i udarom vladajuce mašinerije, Slavko Perović ne želeci da kampanje i hajke na njega oštete Liberalni Savez, povlači se sa funkcija pri LSCG, ali ostaje aktivan i spreman za dalja demokratska djelovanja.


Kadeti pred odbranom titule\nKadeti Crvene zvezde savladali su Apolon 4 iz Kragujevca rezultatom 6:0 i novom pobedom prišli na korak od odbrane titule.\nCrvena zvezda - Apolon 4 6:0 (4:0)\nStrelci: Piplica u 12, Mitrović u 14, Babić u 25. i 35. i Ilić u 48. i 70. minutu.\nCrvena zvezda: Katić, Mitrović (od 63. Njamculović), Blagojević, Vasiljević (od 63. Pešović), Lukić (od 52. Maksimović), Pisar, Pantović (od 74. Lučić), Ilić, Babić, Piplica (od 52. Eleven), Radulović.\nApolon 4: Sančović, Stijović, Milošević, Šapić, Stević, Janković, Nikolić (od 82. Vrtikapa), Mitrović (od 75. Rašić), Živanović (od 60. Radosavljević), Krstić (od 68. Krstić), Jovanović (od 51. Jošović).\nBiseri Crvene zvezde rođeni 2002. godine odlično su otvorili utakmicu, a vođstvo domaćinu doneo je Piplica u 12. minutu, posle povratne lopte Pantovića. Dva minuta kasnije Mitrović je dočekao loptu sa levog boka, Pantović je proigrao povratnom loptom Petra Piplicu, koji je rutinski, sa tri metra, zatresao mrežu rivala. Samo dva minuta kasnije Mitrović je na drugoj stativi odlično dočekao lopotu sa levog boka i udvostručio prednost.\nPonovo je akcija po levom boku donela slavlje crveno-belih u 26. minutu, Radulović je poslao upotrebljiv centaršut sa levog boka, a Babić sjajno gađao glavom. Isti igrač bio je strelac i u 34. minutu. Mitrović je poslao loptu sa desnog boka u šesnaesterac, a Babić je iz prve prosledio u mrežu.\nSve dileme po pitanju pobednika bile su otklonjene i pre početka drugog poluvremena, a tačku na 21. ovosezonsku pobedu Zvezdinih kadeta stavio je Ilić sa dva pogotka.\nIzabranici Dlavoljuba Đorđevića, dva kola pre kraja imaju sedam bodova prednosti i utakmicu više u odnosu na prvog pratioca pa će već u narednom kolu moći i matematički da obezbede odbranu kadetske krune.


Lyon ubjedljivom pobjedom došao na korak od Lige prvaka, a Marseille ostavio bez Evropske lige – Sport Centar Lyon ubjedljivom pobjedom došao na korak od Lige prvaka, a Marseille ostavio bez Evropske lige – Sport Centar\nU derbiju 36. kola francuske Ligue 1 Lyon je na gostovanju kod Marseillea ostvario veoma ubjedljivu pobjedu (0:3), te tako došao na korak od Lige prvaka, dok je tim sa Velodromea ostavio bez plasmana u Evropsku ligu.\nMaxwel Cornet je doveo Lyon u prednost u 24. minuti. Memphis Depay je imao šansu udvostručiti prednost u 42. minuti, međutim do kraja poluvremena rezultat se nije mijenjao.\nNa startu drugog poluvremena Cornet je imao priliku na jednoj, a Mario Balotelli na drugoj. Duje Ćaleta-Car je u 67. minuti dobio crveni karton i Marseille je ostao sa igračem manje. U finišu Moussa Dembele i Cornet su pogodili za konačnih 0:3.\nMARSEILLE – LYON 0:1\nDogovoren spektakularan transfer: Tottenham dobija najskuplje pojačanje u historiji


Incko u izveštaju SB UN: U BiH se povećala korupcija i nepoverenje\n► Incko u izveštaju SB UN: U BiH se povećala korupcija i nepoverenje\nVisoki predstavnik međunarodne zajednice u BiH Valentin Incko ocenio je izveštaju Savetu bezbednosti Ujedinjenih nacija o stanju u BiH da je u poslednjih šest meseci došlo do povećanja korupcije, nestabilnosti institucija i povećanja nepoverenja.\n"Zbog podnošenja revizije presude protiv Srbije za genocid došlo je do razmimoilaženja srpskih i bošnjačkih predstavnika i do podela u Predsedništvu BiH", istakao je Incko pred Savetom bezbednosti UN.\nOn je u rekao da je RS "pokušala da implementira neustavni referendum o Danu RS", podsetivši da je prethodno neustavnim proglašen 9. januar kao Dan RS, preneli su banjalučki mediji.\n"Sankcije protiv Milorada Dodika, predsednika RS, daju mi uverenje da međunarodna zajednica itekako može imati uticaj kada pošalje snažnu poruku onima koji ugrožavaju vladavinu prava i vode zemlju u izolaciju", rekao je Incko.\nOn je rekao da su pozivi na otcepljenje RS u poslednjih pola godine bili "manjeg intenziteta", ali da u platformi vladajućeg Saveza nezavisnih socijaldemokrata (SNSD) i dalje stoji ta odredba.\n"Dodik je ove sedmice dao izjavu medijima da će do tog referenduma doći jednog dana", kazao je visoki predstavnik.\nIncko je prozvao pojedine hrvatske političare za pokušaje stvaranja federalne jedinice s hrvatskom većinom.\nKako su naveli banjalučki mediji, ruski predstavnik u Savetu bezbednosti Vladimir Safronkov je Incka optužio za jednostran izveštaj, u kojem okrivljuje samo bosanske Srbe i RS, uputivši mu i primedbu da kao predstavnik međunarodne zajednice nema mandat da se zalaže za integracije BiH u NATO.\n"Visoki predstavnik nije pružio objektivan uvid u situaciju u BiH i stalno optužuje Srbe, a odnedavno i Hrvate, umesto da se zalaže za dijalog i da uzme u obzir brige i primedbe svih strana", rekao je on.\nSafronkov je pozvao Savet bezbednosti UN da uzme u razmatranje izveštaj koji je ranije poslala Vlada RS, a u kojem su, kako on tvrdi, argumentovano pobijene sve tvrdnje o tome da je RS uzrok problema i nestabilnosti u BiH.\n"Ne postoji nijedan razlog za uvođenje sankcija protiv RS i to je odluka koja mora biti ukinuta", rekao je on.\nAmerička predstavnica Mišel Sison rekla je da "SAD podržavaju akcije protiv bilo koga u BiH ko ima nameru da urušava institucije BiH ili deluje van njenog pravnog okvira".\nOna je rekla da sankcije protiv Dodika treba da budu upozorenje svakome ko ima nameru da ugrožava stabilnost zemlje, dodavši da su SAD i dalje opredeljene za očuvanje Dejtonskog mirovnog sporazuma i teritorijalnog integriteta BiH.\nPredsednik Republike Srpske Milorad Dodik izjavio je danas da predsedavajući Predsedništva BiH Bakir Izetbegović šalje ratnohuškačke poruke i da "ide putem koji vodi konfliktu".


Kavarić: Da bi bili konkurentniji, sve zemlje regiona moraju da budu otvorene - Vijesti.me\n"SVJESNI VAŽNOSTI SARADNJE"\nZemlje zapadnog Balkana postale su kroz proces približavanja EU svjesne važnosti regionalne saradnje i integracije, saopštio je ministar ekonomije Vladimir Kavarić, i dodao da razvojne mogućnosti leže u direktnim stranim investicijama i zajedničkim regionalnim projektima u infrastrukturi.\nKavarić, koji u Beču učestvuje na petom Samitu Evropska unija - jugoistočna Evropa, je kao primjer uspješnog projekta regionalnih i evropskih razmjera pomenuo podmorski kabl između Crne Gore i Italije, koji će predstavljati svojevrsni energetski most između EU i zemalja Balkana i tako pozicionirati Crnu Goru kao važno energetsko čvorište.\n„Uz snaženje distributivnih kapaciteta regiona, izgradnjom podmorskog kabla svi državni i regionalni projekti iz oblasti energetike dodatno dobijaju na značaju u kontekstu proizvodnje i transporta električne energije prema EU“, kazao je Kavarić.\nOn je, kako je saopšteno iz Ministarstva, podsjetio da je Crna Gora pokrenula, a EU podržala, izradu regionalne hidrološke karte zapadnog Balkana, što bi, kako smatra, trebalo da bude najvažniji projekat za taj region.\nPrema njegovim riječima, upravo ti projekti pokazuju važnost saradnje zemalja zapadnog Balkana koja je još značajnija u kontekstu pristupanja EU.\n„Proces pristupanja EU, prije svega, želimo da iskoristimo za stvaranje konkurentne privrede, usklađivanje zakona sa pravnim tekovinama EU i privlačenje novih investicija. U takvom okruženju svaka zemlja, svaki region svijeta se takmiči u privlačenju novih investicija“, ocijenio je Kavarić.\nU takvim okolnostima, kako je dodao, zemlje regiona treba da posmatraju jedni druge kao partnere na svjetskom tržištu, a ne kao konkurenciju na regionalnom nivou.\n„Da bi bili konkurentniji, sve zemlje regiona moraju da budu otvorene, da unaprijede poslovnu regulativu i infrastrukturu, tako povećajući dostupnost naših ekonomija“, naveo je Kavarić.\nOn je podsjetio da, kada je o opštem poslovnom okruženju riječ, Crna Gora ima efikasan, transparentan i konkurentan poreski sistem, reformisan bankarski sistem, jednak tratment stranih i domaćih investitora, euro kao zvaničnu valutu i liberalizovan spoljno-trgovinski sistem.\n„Investiciona zajednica se sastoji od investitora koji dolaze iz više od 90 zemalja. U skladu sa tim, u posljednjih deset godina, priliv stranih direktnih invesicija je blizu 20 odsto bruto domaćeg proizvoda (BDP)“, precizirao je Kavarić.\nPored Kavarića, Samitu u Beču je prisustvovala i delegacija Privredne komore Crne Gore (PKCG), koju je predvodio njen predsjednik Velimir Mijušković.\nOrganizator Samita je renomirana izdavačka kuća The Economist. Događaj je okupio vodeće donosioce odluka iz svijeta politike u zemljama jugoistočne Evrope, ali i brojne privrednike, menadžere i stručnjake iz Evropske banke za obnovu i razvoj (EBRD) i Evropske investicione banke (EIB), akademike, analitičare, predstavnike centralnih banaka i istraživače.\nKad se budete svadjali i bili konkurentniji ti i Gvozdenovic....ko ce na gornji krevet a ko na donji...e to ce da bude konkurentnost...a ovo pranje nasih a Katarskih para...objesit ces macku o rep...


Prvi #EUzaTEBE hakaton u Beogradu: Predložite digitalno rešenje i borite se za nagradni fond od 30.000 evra\nPrvi #EUzaTEBE hakaton, vrhunsko takmičenje ideja održaće se u Beogradu od 17. do 19. maja u ICT HUB-u (Kralja Milana 10). Glavni zadatak učesnika će biti da predlože pristupe, mehanizme ili aktivnosti za koje veruju da bi mogli uspešno promovisati mogućnosti i načine pristupa fondovima Evropske unije (EU) u Srbiji.\nUkupni nagradni fond iznosi 5.000 evra za tri odabrana rešenja, dok su za prvoplasirano rešenje obezbeđena i posebna finansijska sredstva i resursi u visini od 25.000 evra za sprovođenje tog poslovnog rešenja u delo. Prijave su otvorene do četvrtka, 9. maja a sve o događaju, uslovima i načinu prijave nalazi se na http://euhakaton.europa.rs/.\nNa takmičenju mogu učestvovati isključivo timovi od najmanje 4 i najviše 6 članova koji su spremni da razviju i sprovedu u delo predložena rešenja. Timovi će tokom 48 sati raditi na predlogu rešenja, trudeći se da odgovore na postavljeni zadatak. Predloženo rešenje može biti digitalni sadržaj (web ili mobilna aplikacija, pretraživač, dodaci za pretraživače, rešenja primenljiva na društvenim mrežama…) ili može biti deo aktivnosti ili kampanje koje uključuju korišćenje digitalne tehnologije.\nVeć skoro dve decenije, brojnim projektima i stručnom pomoći, EU podržava reformski proces u Srbiji. Unapređuje se zdravstvena zaštita, energetski sektor, pomažu preduzetnici, organizacije civilnog društva i mediji, unapređuje se životna sredina, poljoprivreda i proizvodnja hrane, unapređuje rad državne uprave… Postoje i brojne mogućnosti podrške u obrazovanju, inovacijama, u razvijanju kulturnih projekata, (samo)zapošljavanju, ali su načini dolaženja do informacija o tim mogućnostima raznovrsni i ne baš dobro poznati javnosti. Kako ih približiti javnosti i učiniti bližim – biće glavni izazov za učesnike Hakatona.\nTokom hakatona, učesnicima će biti na raspolaganju vrhunski predavači i mentori, iz Delegacije EU i ICT Hub tima.\nTim sa pobedničkim rešenjem će tokom četiri meseca imati na raspolaganju pomoć i podršku ICT Hub tima da lakše sprovedu svoj predlog u delo i približe snalaženje građana u brojnim mogućnostima korišćenja EU fondova u Srbiji.\nHakaton finansira Delegacija Evropske unije u Srbiji, a realizuje ga ICT Hub.\nPočeo prvi Hakaton Kancelarije za IT i eUpravu #CodeGovernment\nWiko View 2 na testu "Blica": Opcija za one koji plaćaju ispod 30.000


Miloš Stanić, Bojana Bogosav\nDroga je bila sakrivena u posebno napravljenim „štekovima“ i bunkerima u automobilu, dok je u njegovom stanu u Sremskoj Kamenici nađena i vagica za precizno merenje.\nKešeljević je, kako nezvanično saznajemo, uhapšen posle dužeg praćenja, a pripadnici novosadske kriminalističke policije presreli su ga na putu kod Rume.\nPrema našim informacijama, duže se sumnjalo da se on bavi trgovinom droge, ali je za akciju iskorišćen trenutak kada je kod sebe imao zaista veliku količinu marihuane, dok se zasada ne otrkiva kome je droga bila namenjena i gde je Kešeljević, navodno, trebalo da je preveze.\nO značaju ove zaplene govori i podatak da je od februara do ovog hapšenja policija uspela da zapleni 28 kilograma marihuane - onoliko koliko je policajac, dvostruki igrač, sam prenosio!\nKako saznajemo, Aleksandar Kešeljević zaposlen je u stanici u Petrovaradinu kao policajac nižeg ranga, a protiv njega su i ranije vođeni disciplinski postupci zbog ponašanja u službi, ali do sada nije zabeleženo da je imao posla sa drogom i nije krivično gonjen.\nHapšenje Kešeljevića, nažalost, nije usamljen slučaj privođenja pripadnika MUP zbog zloupotrebe službenog položaja, kao i zbog krivičnih dela.\nU protekloj godini niz sličnih incidenata potresao je Srbiju.\nPre samo dva meseca u policijskoj akciji „Ares“ uhapšeno je šest policajca zbog zloupotrebe službenog položaja i mahinacija sa registracijom automobila.\nNekoliko nedelja ranije, krajem maja, uhapšena su još dva policajca, i to zbog sumnje da su učestvovali u otmici Gorana Cvijetića (41).\nStruku je obrukao i policajac S. M. (37) koji je nedavno uhapšen zbog nasilja u porodici.\nIpak, slučaj koji je najviše zagrmeo bio je u aprilu ove godine kada je uhapšen načelnik Policijske uprave u Šapcu, Slaviša Spasojević (43), ali i trojica njegovih najbližih saradnika.\nKrajem 2016. uhapšen je policajac iz Srbobrana Vladimir Kezmić (33) zbog učestvovanja u tuči, koja je prethodila dvostrukom ubistvu ispred „Moje kafanice“ u Novom Sadu, kada su nastradali Dragan Jovanović Gidra (26) i Darijo Roklicer (29).\nDroga sa krajnjeg juga?\nPostoje sumnje da i droga zatečena kod Kešeljevića vodi poreklo sa krajnjeg juga Srbije, što ne čudi s obzirom na to da je to poznata trasa narkotika.\nOrtački biznis albansko-srpske krijumčarske grupe koja je, kako je „Blic“ pisao, u aprilu ove godine pala sa solidnih 60 kilograma marihuane prethodno dopremljene iz Albanije, samo nagoveštava dimenzije kriminalnih poslova. U pomenutim izveštajima se navodi da je „albanski tok“ kanabisa pretrpeo značajan udarac pre nekoliko godina.\n- Glavne zemlje za proizvodnju kanabisa u Evropi su Albanija, Srbija, Bugarska, koje snabdevaju zemlje centralne, istočne i jugoistočne Evrope - kaže se u izveštaju EUROPOL-a.\nVIDEO: Uništavanje zaplenjene droge


Predstavljen novi multimedijalni CD o Beogradu - AgitPROP\nautor\tLazar Bošković\t/ 10. 04. 2006.\t/ Objavljeno u Naše vesti\nNa Beogradskom festivalu novih komunikacija „B-link“, koji je od 3. do 9. aprila 2006. održan u Galeriji „Ozon“, predstavljen je „BgCD – multimedijalni CD o Beogradu“, urađen na osnovu zvanične Internet prezentacije Grada Beograda www.beograd.org.yu.\n– Ovo je najnoviji projekat Gradske uprave, koji predstavlja korak dalje u našem naporu da dalje unapređujemo komunikaciju sa građanima i obezbedimo im što više povratnih informacija. Zato smo najpre fomirali „Beokom servis“ kao nukleus budućeg jedinstvenog kol centra u kome će građani jednim pozivom moći da dobiju informaciju iz bilo koje oblasti funkcionisanja i života grada. Očekujem da će i taj projekat biti realizovan tokom naredne godine, kada će Beograd kao prvi grad u Srbiji dobiti moderan kol centar – rekao je na današnjoj prezentaciji Bojan Stanojević, gradski menadžer.\nNovi multimedijalni CD o Beogradu predstavlja off-line izdanje zvaničnog sajta Grada Beograda, čija je prezentacija danas takođe održana na Beogradskom festivalu novih komunikacija „B-link“. Ima četiri puta po 250 strana, urađen je na srpskom (u ćiriličnoj i latiničnoj verziji), engleskom i nemačkom jeziku. Posebna atrakcija ovog novog CD-a je interaktivna 3D mapa Beograda sa oko sto značajnih gradskih objekata i fotografija i tekstom o njima. Multimedijalni CD o Beogradu izdala je Služba za informisanje Grada Beograda. Autor multimedijalnog CD o Beogradu je Lazar Bošković, kreativni direktor marketing agencije AgitPROP, koji je uradio i zvanični sajt Grada, dok je softver kreirao Vitomir Jevremović, vlasnik kompanije „Archeoware“. Ovaj CD svoju svetsku premijeru imao je sredinom marta u Kanu, kada je Beograd proglašen za „Grad budućnosti južne Evrope“ i već je dobio nagradu Društva za informatiku Srbije u kategoriji razvijeni i primenjeni informatički proizvod.\nBeogradski festival novih komunikacija „B-link“ je internacionalni projekat koji se, na inicijativu Galerije „Ozon“ i MTS-a, po prvi put održava u Beogradu. Program festivala obuhvata projekcije, prezentacije, striminge, interaktivna predavanja i radionice na kojima će u toku sedam dana biti prikazana najznačajnija dostignuća iz domena novih komunikacija kod nas i u svetu.\nTagged under: BEOGRAD


Ponedeljak, 7. maj 2007. - Utorak, 15. maj 2007.\nSednici je predsedavala najstarija narodna poslanica Borka Vučić. Konstatujući da postoji kvorum za rad Narodne skupštine, obavestila je narodne poslanike da je u Narodnoj skupštini Republike Srbije konstituisana Poslanička grupa Vojvođanski poslanici - LSV, SVM i da je za predsednika određen narodni poslanik Nenad Čanak, a za njegovog zamenika narodni poslanik Laslo Varga. Takođe je obavestila da je Poslanička grupa Savez vojvođanskih Mađara - Lista za Sandžak promenila naziv, tako da je novi naziv Poslanička grupa manjina - Savez vojvođanskih Mađara - Lista za Sandžak - Unija Roma Srbije - Koalicija Albanaca Preševske doline.\nPre prelaska na treću tačku dnevnog reda, utvrđenog 14. februara - Izbor predsednika Narodne skupštine Republike Srbije, narodni poslanici su u raspravi o nastavku sednice izneli različite stavove o tome da li je povređen Poslovnik, da li konstitutivna sednica Narodne skupštine treba da bude nastavljena raspravom o izveštaju pregovaračkog tima za Kosovo ili da se odmah pređe na izbor predsednika Narodne skupštine.\nNakon toga, u nastavku sednice, obavljena je rasprava o izboru predsednika Narodne skupštine. Obrazloženje predloga da se za predsednika Narodne skupštine izabere narodna poslanica Milena Milošević dao je predsednik Poslaničke grupe Demokratske stranke Dušan Petrović. Predlog da se za predsednika Narodne skupštine izabere narodni poslanik Tomislav Nikolić dao je zamenik predsednika Poslaničke grupe Srpske radikalne stranke Aleksandar Vučić.\nRasprava o predloženim kandidatima DS I SRS za predsednika Narodne skupštine većim delom bila je posvećena neuspehu pregovora o formiranju nove vlade i međusobnim optužbama i u njoj je učestvovalo preko 50 narodnih poslanika.\nTrećeg dana rada (8.maj), Narodna skupština Republike Srbije je pristupila izboru predsednika Narodne skupštine. Utvrđena je lista sa dva kandidata za predsednika Narodne skupštine: Milena Milošević, koju je predložila grupa od 64 narodna poslanika i Tomislav Nikolić koga je predložila grupa od 81 narodnog poslanika.\nJavnim glasanjem, prozivkom, za predsednika Narodne skupštine izabran je Tomislav Nikolić, koji je nakon toga preuzeo rukovođenje sednicom. Tomislav Nikolić dobio je 142 glasa, a Milena Milošević 99 glasova narodnih poslanika, koji su pristupili glasanju.\nNovoizabrani predsednik Narodne skupštine Tomislav Nikolić obavestio je narodne poslanike da će se Prva sednica nastaviti u utorak, 8. maja, u 14 časova i pozvao predsednike poslaničkih grupa na konsultacije u 12 časova.\nU nastavku rada Prve (konstitutivne) sednice, 8. maja, predsednik Narodne skupštine Tomislav Nikolić obavestio je narodne poslanike o obavljenim konsultacijama sa predstavnicima poslaničkih grupa o nastavku konstitutivne sednice. Poslaničke grupe SRS, DSS-NS i SPS izjavile su da žele da učestvuju u predlaganju i izboru potpredsednika Narodne skupštine i članova skupštinskih odbora i da učestvuju u daljem radu Narodne skupštine. Poslaničke grupe DS i LDP su izjavile da ne žele da kandiduju svoje poslanike za potpredsednike Narodne skupštine ili članove odbora, ali da će učestvovati u radu sednica Narodne skupštine. Ostale poslaničke grupe odbile su da predlože svoje kandidate za skupštinske funkcije i izjavile da do daljnjeg neće ni ulaziti u salu Narodne skupštine.\nPre prelaska na razmatranje četvrte tačke dnevnog reda- Izbor potpredsednika Narodne skupštine, Narodna skupština se, povodom zahteva jednog broja narodnih poslanika, većinom glasova izjasnila da nije bilo povreda Poslovnika Narodne skupštine u prethodnom danu rada Narodne skupštine.\nNa početku pretresa o predlogu za utvrđivanje broja potpredsednika Narodne skupštine i o predlozima kandidata za potpredsednike Narodne skupštine za reč su se javili predstavnici poslaničkih grupa koje su predložile kandidate za potpredsednike Narodne skupštine, narodni poslanici Aleksandar Vučić, Miloš Aligrudić i Ivica Dačić. Oni su obrazložili predloge da narodni poslanik Nataša Jovanović iz Poslaničke grupe Srpske radikalne stranke, narodni poslanik Milutin Mrkonjić iz Poslaničke grupe Socijalističke partije Srbije i narodni poslanik Radojko Obradović iz Poslaničke grupe Demokratske stranke Srbije budu izabrani za potpredsednike Narodne skupštine.\nDo kraja radnog dana Narodna skupština je vodila načelni pretres o predlozima za izbor potpredsednika Narodne skupštine.\nČetvrtog dana rada (9. maj) Narodna skupština je posle celodnevne rasprave usvojila Predlog odluke da Narodna skupština u ovom sazivu ima šest potpredsednika Narodne skupštine.\nU nastavku rada Narodna skupština je utvrdila listu kandidata za potpredsednike Narodne skupštine po azbučnom redu prezimena kandidata, i to Nataša Jovanović, član Srpske radikalne stranke, Milutin Mrkonjić, član Socijalističke partije Srbije i Radojko Obradović, član Demokratske stranke Srbije.\nNarodna skupština je većinom glasova usvojila predložene predloge i za potpredsednike Narodne skupštine izabrala narodne poslanike Natašu Jovanović, Milutina Mrkonjića i Radojka Obradovića javnim glasanjem, dizanjem ruku, izjašnjavanjem narodnih poslanika za svakog kandidata pojedinačno.\nNarodna skupština je, posle obavljenog jedinstvenog pretresa, usvojila Predlog odluke o izboru članova odbora Narodne skupštine Republike Srbije.\nNarodna skupština je za sekretara Narodne skupštine imenovala Marka Danilovića, dosadašnjeg sekretara Narodne skupštine.\nRazrešenje i izbor predsednika Narodne skupštine\nNa početku petog dana rada (12. maj), Narodna skupština je na predlog Administrativnog odbora, konstatovala da je prestao mandat, pre isteka vremena na koje su izabrani, narodnim poslanicima Vidoju Petroviću i Dragom Damnjanoviću, izabranim sa Izborne liste G17 Plus –Mlađan Dinkić, danom podnošenja ostavki.\nGrupa od 128 narodnih poslanika poslaničkih grupa Demokratska stranka, Demokratska stranka Srbije-Nova Srbija-dr Vojislav Koštunica i G17 Plus, predložila je da se po hitnom postupku u dnevni red ove sednice uvrsti Predlog da se razreši dužnosti predsednik Narodne skupštine Republike Srbije, narodni poslanik Tomislav Nikolić, kao i da se ova tačka razmatra pre razmatranja Predloga zakona o ministarstvima.\nNarodna skupština je većinom od 146 glasova usvojila Predlog da se razreši dužnosti predsednik Narodne skupštine Republike Srbije narodni poslanik Tomislav Nikolić.\nNarodni poslanik Dušan Petrović, predsednik Poslaničke grupe Demokratska stranka, predložio je da se objedini pretres i u zajedničkoj jedinstvenoj raspravi razmatra predlog Poslaničke grupe Demokratske stranke da se za predsednika Narodne skupštine izabere narodni poslanik dr Oliver Dulić. Pošto nije postignuta saglasnost da se vodi zajednički pretres, narodni poslanik Dušan Petrović je povukao ovaj predlog.\nPre početka pretresa o Predlogu da se razreši dužnosti predsednik Narodne skupštine Republike Srbije, predsedavanje sednicom preuzeo je najstariji potpredsednik Narodne skupštine, narodni poslanik Milutin Mrkonjić.\nObrazlažući ovaj predlog, predstavnik predlagača Miloš Aligrudić je obavestio narodne poslanike da su političke stranke, čiji su poslanici potpisnici Predloga za razrešenje, postigle politički sporazum o formiranju skupštinske većine, kao i dogovor o formiranju Vlade i izboru predsednika Narodne skupštine.\nNarodna skupština je vodila raspravu do ranih jutarnjih časova, 13. maja.\nU nastavku konstitutivne sednice Narodne skupštine Republike Srbije, šestog dana rada (13. maj), najpre su potvrđeni mandati narodnim poslanicima Aleksandru Lazareviću i Miroslavi Pejici, sa Izborne liste G17 plus- Mlađan Dinkić.To je učinjeno na osnovu Izveštaja Republičke izborne komisije o izboru narodnih poslanika radi popune upražnjenih poslaničkih mesta u Narodnoj skupštini. Nakon toga je Administrativni odbor utvrdio da su se stekli uslovi za potvrđivanje njihovih mandata i predložio Narodnoj skupštini da, shodno čl.27. stav 5. Zakona o izboru narodnih poslanika, potvrdi mandate narodnim poslanicima, što je i učinjeno.\nZatim je do kraja radnog dana vođen pretres o Predlogu da se razreši dužnosti predsednik Narodne skupštine Republike Srbije Tomislav Nikolić.\nNakon okončane rasprave o ovom predlogu, predsednik Narodne skupštine Tomislav Nikolić podneo je ostavku na tu funkciju.\nSedmog dana rada (14. maj), Narodna skupština je obavila načelni pretres o Predlogu zakona o ministarstvima, koji je predložila Grupa od 128 narodnih poslanika.\nOsmog dana rada (15.maj), Narodna skupština nastavila je konstitutivnu sednicu raspravom u pojedinostima o Predlogu zakona o ministarstvima.\nPošto je zaključila pretres u načelu i pojedinostima Narodna skupština je većinom od 133 glasa usvojila u celini Predlog zakona o ministarstvima.\nKandidat za predsednika Vlade Republike Srbije dr Vojislav Koštunica, predsednik Demokratske stranke Srbije i dosadašnji predsednik Vlade izneo je svoj program i predložio sastav Vlade Republike Srbije.\nVojislav Koštunica predložio je Božidara Đelića za potpredsednika Vlade, zaduženog za evropske integracije, Vuka Jeremića za ministra spoljnih poslova, Dragana Jočića za ministra unutrašnjih poslova, Dragana Šutanovca za ministra odbrane, Mirka Cvetkovića za ministra finansija, Dušana Petrovića za ministra pravde, Milana Markovića za ministra za državnu upravu i lokalnu samoupravu, Slobodana Milosavljevića za ministra poljoprivrede, šumarstva i vodoprivrede, Mlađana Dinkića za ministra ekonomije i regionalnog razvoja, Aleksandra Popovića za ministra rudarstva i energetike,Velimira Ilića za ministra za infrastrukturu, Aleksandru Smiljanić za ministra za telekomunikacije i informatičko društvo, Predraga Bubala za ministra trgovine i usluga, Rasima Ljajića za ministra rada i socijalne politike, Anu Pešikan za ministra nauke, Sašu Dragina za ministra zaštite životne sredine, Zorana Lončara za ministra prosvete, Snežanu Samardžić Marković za ministra za omladinu i sport, Vojislava Brajovića za ministra kulture, Tomicu Milosavljevića za ministra zdravlja, Radomira Naumova za ministra vera, Milicu Čubrilo za ministra dijaspore, Dragana Đilasa za ministra bez portfelja, zaduženog za Nacionalni investicioni plan i Slobodana Samardžića za ministra za Kosovo i Metohiju.\nNarodna skupština je u nastavku rada obavila pretres o programu kandidata za predsednika Vlade i njenom sastavu.\nOdmah po završetku pretresa Narodna skupština je većinom od 133 glasa izabrala Vladu Republike Srbije.\nPotpredsednik Narodne skupštine koji je predsedavao sednicom Radojko Obradović obavestio je Narodnu skupštinu da su narodni poslanici Dragan Šutanovac, Božidar Đelić, Milan Marković, Mlađan Dinkić i Dušan Petrović podneli ostavke na mesta narodnih poslanika zbog ustavne nespojivosti funkcija članova vlade i narodnih poslanika.\nPredsednik, potpredsednik i ministri položili su zakletvu čitanjem teksta utvrđenog zakonom i potpisali tekst zakletve.\nPošto je Narodna skupština obavila razmatranje svih tačaka dnevnog reda i odlučivanje o njima, predsedavajući sednicom potpredsednik Milutin Mrkonjić je zaključio Prvu sednicu Narodne skupštine Republike Srbije.


Stoltenberg: NATO se neće mešati u sirijski konflikt - 12.10.2015, Sputnik Srbija\nStoltenberg: NATO se neće mešati u sirijski konflikt\nNATO ne namerava da se meša u konflikt u Siriji, izjavio je generalni sekretar Severnoatlantske alijanse Jens Stoltenberg. 12.10.2015, Sputnik Srbija\nevropa, politika, vesti, svet, ukrajina, crna gora, sirija, jens stoltenberg, nato\n12:37 12.10.2015 (Osveženo: 12:40 12.10.2015)\nNATO ne namerava da se meša u konflikt u Siriji, izjavio je generalni sekretar Severnoatlantske alijanse Jens Stoltenberg.\nNATO zabrinut zbog ruskih raketa\n8 Oktobar 2015, 11:30\nPrema njegovim rečima, Alijansa se neće mešati jer su tamo već prisutne pojedine njene članice pod komandom SAD.\nStoltenberg je govoreći na parlamentarnoj sednici NATO-a takođe ocenio da izolacija Rusije ne doprinosi svetskoj stabilnosti i rešenju međunarodnih problema.\n„Rusija je naš najveći sused i članica Saveta bezbednosti. Svaki put kada pokušavamo da pronađemo rešenje za problem hemijskog naoružanja u Siriji, ili pak za nuklearni program sa Iranom, Rusija je u to uključena. Stoga, izolacija Rusije nije dobra ni za nas, a ni za svetsku stabilnost“, istakao je generalni sekretar NATO-a.\nOn se osvrnuo i na situaciju u Ukrajini, rekavši da NATO pozdravlja sprovođenje Minskog sporazuma, iako je trenutno stanje okarakterisao kao izuzetno krhko.\nStoltenberg je govorio i o širenju Alijanse, te je rekao da postoji velika podrška da se u NATO uključi i Crna Gora. On je rekao da je za to neophodno da Crna Gora nastavi sa reformama u oblasti vrhovnog prava, kao i da se stvori dovoljna podrška naroda za članstvo.\n„Nadam se da ću u decembru, kada će biti održan ministarski susret, imati precizniju informaciju o prijemu Crne Gore u NATO“, zaključio je Stoltenberg.


Kako sprečiti povredu kod sportista | Srpski fudbal\nNaslovna > Vežbe > Kako sprečiti povredu kod sportista\nBorba ne samo za titulu već i za zdravlje i očuvanje koštano-mišićnog sistema nepresušna je potreba svakog šampiona. Svake godine, prema statističkim podacima, preko 90 % sportista na turnirima zadobije prelom kosti, napuknuće mišićnog tkiva, problem sa srcem ili nervnim sistemom. Rehabilitacija tokom zadobijene traume u sportu često je preko potrebna.\nUzroci povreda kod sportista\nJedan od osnovnih uzroka povrede kod profesionalnog sportiste svakako je loša pripremljenost. Nemogućnost da se čovek izbori sa kapacitetom treninga i određenim preopterećenjima, od slučaja do slučaja, mogu voditi ka povredi. Mnogo je njih koji bi voleli preskočiti lestvicu i na vrh se popeti što brže, što jače, međutim, potencijal ljudskog organizma kad-kad ne može prevazići njegove trenutne sposobnosti. Biti deo ozbiljne klase i imati sportski put još od najranijeg detinjstva može zaista frustrirati. Bez adekvatnog trenera, postepenog razvoja, dobre ishrane i jačanja svog organizma ni jedan sportista ne može savladati trnovite prepreke a da ne bude ne povređen prilikom njih.\nPrevencijom smanjite broj povreda\nSport da bi bio zdrav način života za pojedinca iziskuje velike lične odgovornosti. Olimpijski prvaci, ali i drugi sportisti kako bi sprečili određene povrede, najčešće se pridržavaju zdravo-razumskih normi i redovno proveravaju stanje svog organizma. Za to su zaslužne razne sportske poliklinike širom sveta. Vodeći računa o svom zdravlju, jedan sportista zajedno sa trenerom može odrediti kapacitet svojih treninga i realne potencijale do kojih može stići. Ponekad, povrede tokom treninga ili turnira nije moguće sprečiti, međutim, uz pomoć preventivnih pregleda u poliklinikama moguće je smanjiti brojnost povreda.\nSportska poliklinika namenjena je sportistima i uspešno omogućava rehabilitaciju i pružanje podrške prilikom oporavka. Pored toga, s obzirom da sportska medicina nije ni malo naivna, jedna poliklinika mora biti opremljena sa najsavremenijim dijagnostičkim uređajima kako bi pacijentima mogla dati preporuke ophođenja i savete o oporavku, a pre svega uspešno se posvetiti svakom sportisti pojedinačno kako bi se njegov napredak doveo do vrhunca. Sportska medicina uz najsavremenije metode uspešno rešava problem zglobova, kostiju, ligamenata i tako dalje. Poliklinika identifikuje slabosti sportista prilikom čega postavlja najbolja moguća rešenja za rehabilitaciju i regeneraciju organizma. Profesionalan pristup specijalista i odgovarajuće terapije i tretmani, kao i programi podrške pomoći će sportistima da ostanu dugovečniji u svom karijernom putu. Čak i prilikom preventivnih pregleda, poliklinike mogu ukloniti loš emocionalni naboj i strepnju sportiste i podstaći bolju kondiciju. Neurolozi, ortopedi, kardiolozi, fizioterapeuti, nutricionisti, psiholozi i lekari iz sličnih oblasti u poliklinikama mogu dati razne stručne savete o tome kako se najbolje brinuti o sopstvenom telu. Propisane dijete i drugi zdravstveni saveti mogu unaprediti fizičke sposobnosti pojedinca i na taj način doprineti karijernim aktivnostima. Sportska poliklinika vrši celokupnu procena zdravlja pojedinca i prilikom rehabilitacije omogućava što brže vraćanje u formu i postizanje rezultata. Multidisciplinarni profesionalci poliklinika sa svojim pristupima lečenju omogućiće dug život lokomotornog sistema. Raznim simulatorima, ultrazvukom, ekg-om, laboratorijskim i drugim analizama, kao i inovativnom opremom u dijagnostici i lečenju, sportista će efikasno rešiti mišićne patologije, kardiološke probleme, moždane traume i slično, čime će sprečavati invaliditet i katastrofalne greške nastale prilikom sporta.


BOBAN MARJANOVIĆ NIJE ULAZIO U IGRU: Detroit ipak slavio i upisao desetu pobedu ove sezone! • HAPPYTV.RS\nBOBAN MARJANOVIĆ NIJE ULAZIO U IGRU: Detroit ipak slavio i upisao desetu pobedu ove sezone!\nBoban Marjanović nije ulazio u igru u pobedi Detroita protiv Majamija od 112:103, košarkaši Hjustona savladali su Indijanu sa 118:95, dok je Oklahoma nadigrala Dalas sa 112:99.\nOvo je bila deseta pobeda Pistonsa ove sezone od 13 odigranih mečeva, za drugo mesto na Istoku, dok je Marjanović ove sezone samo na dva meča imao manju minutažu.\nPistonse su do pobede predvodili Tobajas Heris sa 25 poena i Ejveri Bredli sa učinkom od 24 poena, Andre Dramond imao je osam poena i 17 skokova.\nU poraženom sastavu Hasan Vajtsajd je ostvario dabl-dabl 20 poena i 12 skokova, dok je Goran Dragić meč završio sa 18 poena i sedam asistencija.\nKošarkaši Hjustona pobedili su Indijanu sa 118:95. Džejms Harden je sa 26 poena, pet skokova i 15 asitencija ponovo bio najbolji u redovima Roketsa, a pratili su ga Eric Gordon sa 21 poenom i Klint Kapela sa 20 poena, 17 skokova.\nU poraženoj ekipi najbolji je bio Viktor Oladipo sa 28 poena, četiri skoka i dve asistencije, dok je reprezentativac Hrvatske Bojan Bogdanović na terenu proveo 29 minuta i za to vreme postigao pet poena i zabeležio dva skoka i jednu asistenciju.\nPol Džordž je sa 37 postignutih poena, osam skokova i pet asistencija bio najbolji u timu Oklahome koja je zabeležila trijumf od 112:99 nad ekipom Dalasa. Rasel Vestbruk, aktuelni MVP, ostvario je učinak od 27 poena, šest skokova i pet asistencija.\nKod Maveriksa, Herison Barns je upisao dabl-dabl 22 poena i 13 skokova, Jogi Ferel je imao 18, dok je Denis Smit Džunior imao učinak od 15 poena i pet skokova. Dirk Novicki igrao je 19 minuta i uspeo je da postigne pet poena.\nDetroit - Majami 112:103\nIndijana - Hjuston 95:118\nOklahoma - Dalas 112:99\nFoto: DownToBuck/youtube printscreen


Vaučeri za odmor i za strance - TU Magazin\nVaučeri za odmor i za strance\nBy redakcija on\t Dec 16, 2015 TURIZAM, VESTI\nMinistar trgovine, turizma i telekomunikacija Rasim Ljajić izjavio je da će u 2016. godini pravo korišćenja vaučera za odmor u Srbiji imati i penzioneri sa inostranim penzijama, registrovana poljoprivredna domaćinstva, ali i strani turisti.\nKako je saopšteno na sajtu Ministarstva, Ljajić je juče na Zlatiboru rekao da je predlogom budžeta za narednu godinu opredeljeno 230 miliona dinara za podsticaj turizma i da očekuje da će vaučere iskoristiti od 45.000 do 50.000 ljudi. “Od sledeće godine davaće se prvi put podsticaji za organizovani dolazak stranih turista. Najmanja grupa koja može da koristi ovaj vaučer je 15 turista, sredstva za tu namenu će biti 120 miliona dinara”, rekao je Ljajić. On je dodao da će vaučeri za domaće goste iznositi 5.000 dinara, a da će agencije za strance dobijati od 10 do 15 evra u zavisnosti od broja noćenja. Ljajić je rekao i da je ove godine za tri i po meseca iskorišćeno 14.000 vaučera.


Batak pred Radnik: Težak izazov, ali želimo tri boda - SPORTSKI ŽURNAL\n26 novembar, 2021 0\nFudbaleri niškog Radničkog dočekuju u nedelju ekipu Radnika, u utakmici 18. kola Super lige Srbije\nTrener fudbalera Radničkog iz Niša Radoslav Batak rekao je da je Radnik opasan tim, ali da njegova ekipa spremna i motivisana da u predstojećem meču Super lige Srbije pruži maksimum i osvoji tri boda.\n- Očekuje nas zahtevna utakmica, pošto nam u goste dolazi disciplinovana i neugodna ekipa. Oni će ovde doći osokoljeni posle pobede protiv TSC-a. Radnik je na toj utakmici pokazao da jako dobro koristi prostor iza leđa zadnje linije rivala. Imaju jaku kontru i brze igrače koji mogu da iznesu takvu igru - rekao je Batak, prenosi klub.\n- Nedavno su pobedili Crvenu zvezdu i to dovoljno govori koliko su opasan tim i koliko je težak izazov ispred nas - dodao je on.\nFudbaleri niškog Radničkog dočekuju u nedelju ekipu Radnika, u utakmici 18. kola Super lige Srbije.\nRadnički je deveti na tabeli domaćeg šampionata sa 22 boda, dok je Radnik dve pozicije ispod sa tri boda manje.\n- Vezali smo dva remija u ligi i vreme je da upišemo trijumf koji će nas podići u gornji deo tabele. Spremni smo, motivisani i fokusirani da damo maksimum, da se nametnemo od prvog minuta i da uz zalaganje svih dođemo do ta tri boda koja želimo.\nBatak je naveo da pred ovu utakmicu ima određenih kadrovskih problema.\n- Štoper Nikola Vujadinović je na prošloj utakmici dobio nezgodan udarac u tetivu, još ima otok, tako da je njegov nastup pod velikim znakom pitanja. Lazar Arsić ima četiri žuta kartona i on sigurno neće moći da nam pomogne. Svi ostali igrači su maksimalno spremni, a vratio nam se Aleksandar Kovačević posle pauze od 15 dana koju je napravio zbog povrede. Imamo kvalitetne igrače na svim pozicijama i izvešću sastav za koji mislim da će nam doneti ono što svi želimo, a to su tri boda.\nUtakmica se igra u nedelju od 13.00.\nPićini došao, Milan Gajić na leto odlazi iz Zvezde


Demokratski omladinski pokret\nDemokratski omladinski pokret je organizacija mladih u BiH koja aktivno zastupa interese mladih na svim nivoima i koja se zalaže za bolji politički položaj mladih u državi.\nPetitioning Vijeće ministara Bosne i Hercegovine\nVijeće ministara Bosne i Hercegovine: Peticija za uključenje BiH u ERASMUS+ program EU\nEvropska unija je do sada aktivno pomagala studente i mlade iz Bosne i Hercegovine da se educiraju širom Evrope, i da steknu nova znanja koja bi primjenila u Bosni i Hercegovini. Vijeće ministara zbog subjektivnih razloga i radi prikupljanja sitnih političkih poena odbija da postane članica programa ERASMUS+ koji daje mladima iz BiH priliku da putuju i da se educiraju šriom Evrope. Mi dole potpisani tražimo POD HITNO od strane Vijeća ministara BiH da pristupi programu ERASMUS+, te da učini sve kako bi svi mladi iz BiH bez ozbra na nacionalnost imali priliku da steknu edukaciju u drugim državama Evrope. Bosna i Hercegovina je sastavni dio Evrope i teži ka tome da bude dio EU, i mi mladi tražimo od naših predstavnika da se angažiraju kako BiH ne bi postala crna rupa u Evropi.


ПРОЦУРЕЛИ ШОКАНТНИ ДЕТАЉИ РАЗГОВОРА: Ево о чему су разговарали Тилерсон и Лавров\nDržavni sekretar SAD Reks Tilerson rekao je Generalnom sekretaru UN Antoniju Guterešu tokom privatnog sastanaka u Stejt departmentu da sudbina sirijskog predsedniga Bašara al Asada sada u potpunosti ležiu ruskim rukama, kao i da je prioritet administracije Donalda Trampa isključivo poraz Islamske države, otkrila su tri različita diplomatska izvora upoznata s razgovorom.\nTilersonove reči dolaze kao još jedan u nizu potresa na spoljnopolitičkom putu nove administracije u Siriji, tokom kog je uglavnom bilo nejasno da li će Vašingtnon insistirati na odlasku Asada. Predajom vodeće uloge Rusiji, piše američki magazin Forin Polisi, SAD postavljaju pobedu nad Islamskom državom ispred svojih geopolitičkih interesa.\nIstovremeno, reči državnog sekretara predstavljaju i priznanje činjenice da će sirijska vlada najverovatnije izaći kao pobednica iz 6-godišnjeg građanskog rata.\nZvaničnici Stejt departmenta nisu želeli da komentarišu navode o Tilersonovom razgovoru s Guterešom, ali su istakli kako SAD ostaju posvećene ženevskom mirovnom procesu i nastavljaju da pružaju podršku „kredibilnom političkom procesu koji može rešiti pitanje budućnosti Siriji“, što je prema stavu SAD na kraju dovesti do „rešavanja Asadovog statusa“.\nOdluka o povlačenju iz jednog od ključnih sirijskih pitanja takođe dolazi samo nekoliko dana nakon prvog susreta američkog i ruskog predsednika Donalda Trampa i Vladimira Putina na marginama samita G20 u Hamburgu. Prethodnih nekoliko meseci, Tilerson je nekoliko puta ponovio želju administracije da popravi odnose sa Rusijom i „izgradi određeni nivo poverenja“ sa Moskvom.


Завод за заштиту природе Србије - Povodom obeležavanja Svetskog dana vlažnih staništa\nPovodom obeležavanja Svetskog dana vlažnih staništa\nU cilju skretanja pažnje javnosti na ugroženost, značaj i potrebu zaštite vlažnih staništa Zavod za zaštitu prirode Srbije organizuje obeležavanje Svetskog dana vlažnih staništa, u ponedeljak, 02. februara, u amfitetru Prirodno-matematičkog fakulteta, Univerziteta u Nišu, sa početkom u 13:00 časova.\nO zaštiti vlažnih staništa na nacionalnom nivou i kroz program implementacije Svetske konvencije o zaštiti vlažnih staništa (Ramsarska konvencija) govore predstavnici Zavoda za zaštitu prirode Srbije, Pokrajinskog zavoda za zaštitu prirode i Departmana za biologiju, Prirodno-matematičkog fakulteta Univerziteta u Nišu.\nRamsarskom konvencijom, koja je usvojena 02. februara 1971. u gradu Ramsaru (Iran), uspostavljen je osnov za akciju, u nacionalnim i međunarodnim okvirima, po pitanju zaštite i mudrog upravljanja vlažnim područjima i njihovim resursima.\nDan vlažnih staništa na svetskom nivou odvija se pod sloganom „Vlažna staništa za našu budućnost“, kako bi se ukazalo na značaj ovih područja i za čoveka jer u mnogim aspektima neposredno utiču na njegov opstanak.\nLetak o Zaštiti vlažnih staništa možete preuzeti na internet prezentaciji Zavoda u okviru rubrike Publikacije za preuzeti


Vodič kroz potencijalne izvore finansiranja | Inicijative za podizanje svesti o borbi protiv korupcije\nInicijative za podizanje svesti o borbi protiv korupcije\nPotrebno je najmanje 20% sufinansiranja od strane aplikanta. Organizacija koja je glavni aplikant i podnosilac prijave mora imati najmanje pet godina iskustva (od datuma poziva za zatvaranje predloga) u oblasti dobrog upravljanja, antikorupcijskih napora, zagovaranja, rada sa javnim i privatnim sektorom. Podnosilac prijave (i partner(i)) treba da imaju najmanje jednog zaposlenog. Predlog projekta se sastoji od ukupno deset (10) Aneksa, i to: • Aneks 1 – Obrazac predloga projekta uključujući vremenski okvir implementacije (dostavljen obrazac) • Aneks 2 – Budžet projekta sa obrazloženjem (dostavljen šablon) • Aneks 3: Pismo o namerama sa naznačenim iznosom sufinansiranja, potpisano od ovlašćenog predstavnika OCD (dostavljen šablon); • Aneks 4: Pismo(a) obaveze potpisana između glavnog podnosioca prijave i partnerske OCD da uspostavljaju partnerstvo za implementaciju projekta (ako je relevantno); • Aneks 5: Pismo(a) obaveze za formiranje OCD-javno-privatnog partnerstva za svrhu implementacije projektakoje je potpisala relevantna OCD/javna institucija/privatni sektor predstavnici; • Aneks 6: Kopija registracije podnosioca prijave i drugih partnera (ako je relevantno); • Prilog 7: Izvod iz registra OCD – za podnosioca prijave i druge partnere (ukoliko je relevantno) navodeći da je OCD trenutno aktivna, izdato od strane relevantnog organa; • Prilog 8: Kopija finansijskih izveštaja (bilans uspeha i bilans stanja) za 2020. godinu sertifikovan od strane sertifikovanog računovođe za podnosioca zahteva i sve druge partnere (ako je relevantno); • Aneks 9: Potvrda Poreske uprave (ili nadležnog organa) o plaćenom porezu i doprinosima sa overenim spiskom zaposlenih (ne starijim od dva meseca od datum prijave na ovaj poziv) za podnosioca prijave i partnere (ako je relevantno); • Prilog 10: Poreska potvrda o izmirenim obavezama – direktni i indirektni porezi (ne stariji od dva meseca od dana prijave na ovaj poziv); Predlozi projekata se pripremaju na engleskom jeziku. Samo aneksi izdati od strane relevantnih javnih vlasti u odgovarajućoj jurisdikciji biće prihvaćeni na drugom jeziku.\nKompletan predlog projekta dostavlja se u elektronskoj kopiji (zip folder) putem e-pošte na adresu: vacancy@rai-see.org. Samo kandidati koji budu izabrani za grant biće obavezni da pošalju dokumente u originalu pre potpisivanja ugovora o grantu.


Klintonova optužila Rusiju da se meša u američke izbore - Sputnjik Srbija\n12:44 21 Oktobar 2020\n20:02 11.09.2016 (osveženo 08:14 13.09.2016) Preuzmite kraći link\nKandidatkinja Demokratske partije za predsednika SAD Hilari Klinton izjavila je da je Rusija, po njenom mišljenju, pokušala da se umeša u predizbornu kampanju u SAD.\nU Moskvi su više puta negirali sve optužbe o umešanosti u tok izbora u SAD. Predsednik Rusije Vladimir Putin izjavio je da je Rusija spremna da radi sa bilo kojom američkom administracijom.\n„Kada je Vladimir Putin ponovo postao predsednik (2012), mislim da se on vratio sa mišljenjem da mu je glavni cilj da spreči, kako on smatra, prelaz njegovih suseda iz Centralne i Istočne Evropi sve do Srednje Azije pod uticaj EU i SAD. On je pokušao da ovo spreči, da se umeša u demokratske izbore, kao što je to pokušao u našoj zemlji i tokom tih izbora“, rekla je Klinton u intervjuu za Si-En-En.\nPortparol ruskog lidera Dmitrij Peskov je zauzvrat nazvao optužbe na adresu Moskve „apsolutno neosnovanim“. Peskov smatra da se ovakve izjave „ne zasnivaju ni na čemu“ i da „ne pružaju nikakve činjenice“.\nKonkretno, on je naveo da su optužbe na račun Rusije u vezi sa navodnim podržavanjem hakera koji su upali u bazu podataka američkih birača neosnovane, a ruske vlasti ne smatraju neophodnim da na njih obraćaju pažnju.\noptužbe, izbori, izbori u SAD, Hilari Klinton, Svet


Nadaju se značajnom dijelu od devet milijardi – Bankar.me\nOctober 9, 2020 Članci, CRNA GORA, MAKRO, SVE VIJESTI Leave a comment\nNajavljeni investicioni paket od devet milijardi eura za zemlje Zapadnog Balkana je snažan signal našim zemljama da Evropska unija računa na ovaj region kao njen dio u perspektivi, kazali su Pobjedi iz Centralne banke.\n– EK je svjesna da kovid-19 predstavlja krizu cijele Evrope, te želi da bude snažan partner sa međunarodnim finansijskim institucijama u dugoročnom oporavku i snaženju regiona, u šta nas uvjerava i kreiranje najavljenog Western Balkans Guarantee facilityja sa potencijalom oko 20 milijardi eura – istakli su iz CBCG.\nOni smatraju da će raspodjela ovog novca umjesto čvrstih kvota biti bazirana na proaktivnosti i inicijativi naših institucija da se na odgovoran i održiv način izbore sa socio-ekonomskim efektima krize.\n– Zavisiće i od spremnosti da se podrži zelena i digitalna tranzicija i podstakne regionalna integracija, a što će ubrzati i konvergenciju regiona sa EU – ocijenili su iz CBCG.\nIstakli su da se Evropska centralna banka pokazala kao pouzdan i dobronamjeran partner centralnim bankama iz regiona u smanjenju potencijalnog rizika od pada likvidnosti zbog kovida-19.\n– ECB je pozitivno odgovorila na regionalnu inicijativu, u kojoj je CBCG imala značajnu ulogu, i centralnim bankama obezbijedila privremene bilateralne repo linije za jačanje funkcije centralne banke kao kreditora u posljednjoj instanci. CBCG je dobila ponudu od ECB-a za repo liniju do 250 miliona eura – kazali su iz CBCG.\nPOJMOVIpomoć EU sredstva za zapadni balkan\nPrevious Kroz Sozinu prošlo 1,55 miliona vozila\nSljedeći Ove godine pokrenuto 89 stečajeva


Izvor: Večernje novosti arhiva vesti 17.02.2017 - Naslovi.net\nPredsednik SDS Boris Tadić izjavio je danas da budući kandidati za predsednika Srbije Saša Janković i Vuk Jeremić treba da sednu za sto i razgovaraju o tome da li postoji mogućnost da opozicija ima jednog kandidata. Predsednik Socijaldemokratske… »\nOd mene ćete čuti samo pristojne reči o Tomislavu Nikoliću, ma šta on uradio. Uvek sam spreman na saradnju sa njim, i pre i posle ovih izbora, u svađama naću učestvovati - rekao je danas premijer Aleksandar Vučić. Od mene ćete čuti samo… »\nUvek je lepo vratiti se u Kruševac, želim da pomognem klubu na putu ka Evropi - poručio je doskorašnji igrač Crvene zvezde. Fudbalski klub Napredak saopštio je danas da je nekoliko sati pre zatvaranja zimskog prelaznog roka u svoje redove vratio… »\nVečernje novosti: Božović: Svi "živi, zdravi i registrovani"\n17.02.2017 Večernje novosti, kategorije


Niš izuzetan domaćin teniserima - JUGPRESS\nNiš izuzetan domaćin teniserima\nGradonačelnik Niša Darko Bulatović sa saradnicima sastao se danas u Gradskoj kući sa predsednikom Teniskog saveza Srbije Mirkom Petrovićem.\nRukovodstvo grada razgovaralo je sa prvim čovekom saveza o daljoj saradnji sa našim gradom.\nPetrović je zahvalio gradu na svemu što čini da bi se mečevi Dejvis kup reprezentacija Rusije i Srbije u Nišu odigrali u fantastičnoj atmosferi.\nOn je poručio da je Niš i ove godine izuzetan domaćin, da srpski teniseri vole da igraju pred niškom publikom i da je uveren da će atmosfera biti izuzetna. Gradonačelnik je rekao ovom prilikom da upravo ovako značajne sportske manifestacije doprinose daljoj afirmaciji sporta u gradu, da je Niš uvek bio sportski grad i da je siguran da će u narednom periodu Niš opet moći da ugosti najbolje tenisere Srbije.\n“Sa gospodinom Petrovićem smo razgovarali o pripremama i realizaciji teniskog spektakla u naredna tri dana u Nišu. Konstatovali smo da smo uradili sve ono što se od nas očekivalo kao domaćina da ovaj spektakl izgleda najbolje I da iz puno razloga možemo da očekujemo I da se I u nekim narednim godinama kandidujemo da I u narednim godinama dočekamo ponos sportske nacije, naše tenisere. Radićemo na stvaranju uslova , kada je u pitanju tenis , da to bude još na većem nivou”, rekao je Bulatović.\nPetrović, koji je i predsednik Izvršnog odbora kompanije Dunav osiguranje i gradonačelnik Bulatović razgovarali su i o drugim vidovima saradnje. Petrović je obećao podršku Gradu Nišu i kada su u pitanju manifetscije iz oblasti kulture, nauke i dr.\n“Niš pruža veliku podršku našim igračima. Dovoljno je reći koliko ljudi prati pripreme. Četiri hiljade gledalaca je pratilo njihove pruipremne mečeve. Od strane Zimonjića mi je rečeno da si svi naši igrači izuzetno motivisani , da će svako od njih da pruži svoj maksimum i očekujemo dobre rezultate. Imamo odgovornost pred niškom publikom “, rekao je Mirko Petrović.


NiCAT klaster predstavio privredne potencijale u Beču | Kancelarija za saradnju sa dijasporom\nNiCAT klaster predstavio privredne potencijale u Beču\nNiCAT Klaster, zajedno sa Kancelarijom za saradnju sa dijasporom Grada Niša, kao i Regionalnom razvojom agencijom Jug i Savezom Srba u Austriji organizovao je prezentaciju privrednih i investicionih potencijala Grada Niša dijaspori u Austriji. Prezentacija potencijala niške privrede i mogućnosti za saradnju održala se 06.maja u Beču u prostorijama Socijaldemokratskog privrednog saveza, kao i na Danima srpske kulture.\nMenadžer NiCAT klastera, Goran Mladenović ukazao je da je u Beču predstavljeno 170 visokotehnoloških kompanija, a deo tih kompanija, njih trideset, je udruženo u Niški klaster naprednih tehnologija. Takođe, u Beču su prezentovani ne samo potencijali u visokim tehnologijama već i potencijali niškog regiona. „Saradnja sa dijasporom je dvosmerna priča i moramo da uložimo mnogo vremena i energiju da bi ta saradnja bila plodonosna“, naglasio je Goran na samoj prezentaciji.\nDragana Stojanović iz Regionalne razvojne agencije Jug u Beču je predstavila katalog za potencijalne investiture, u kome su navedene mogućnosti za ulaganja u niški region, to jest Nišavu, Toplicu i Pirot. Katalog sadrži sve lokacije, ali i sve ono što očekuje ulagače, kao i olakšice koje nudi država u nišavskom regionu.


ĐORĐEVIĆ PRED PARTIZAN: Znamo šta hoćemo, uz disciplinovanu i hrabru igru se nadamo pozitivnom rezultatu – Nacionalist\nby nacionalist July 23, 2021, 8:13 pm 2k Views\nDodao je i da očekuje da oni daju sve od sebe kako bi ostvarili pozitivan rezultat.\n– Momci znaju da treba da igraju opet disciplinovano i hrabro i uz božiju volju nadamo se pozitivnom rezultatu. Problem nam je i broj igrača u rotaciji, ali nećemo da kukamo, svesni smo čiji dres nosimo i znamo da svi moramo da pružimo maksimum – rekao je Đorđević, preneo je sajt kluba.\nPokuašao je klub iz Novog Sada da pometi utakmicu za jedan dan, zbog toga što je u četvrtak gostovao Panvežisu u kvalifikacija za Ligu konferencija.\n– Bila je opcija da se pomeri utakmica za jedan dan, nismo uspeli u tome, ali idemo dalje, znamo od početka kakav nam je raspored i da moramo da se prilagodimo. Imamo dovoljno vremena, svesni smo od prvog dana da nas čeka žestok tempo.\nInače, Vojvodina je litvanski tim pobedila sa 1:0, dok je Partizan identičnim rezultatom na svom terenu bio bolji od Dunajske Strede.\n– Očekuje nas još jedan derbi i još jedna teška utakmica u ovom paklenom rasporedu. Igramo protiv ekipe koja je u prvom kolu i sinoć u Evropi pokazala zavidan nivo forme i siguran sam da dolaze puni samopouzdanja. Još jednom želim da čestitam svojim momcima na pobedi nad Panevežisom, nije bilo lako posle Zvezde ići na toliki put i igrati evropsku utakmicu i pobediti.\nNovosađani su odlično počeli sezonu. Remizirali su sa Zvezdom u Beogradu (0:0). Crno-beli su takođe imali sjajan start na domaćoj sceni – pregazili su Proleter u gostima sa 4:0.\n– Mi znamo šta hoćemo, a videćemo u nedelju posle utakmice ko će biti bolji. Partizan igra direktan fudbal, dobri su u tranziciji, agresivni su, drugačiji su od Zvezde. Ja znam način na koji želim da igramo, ali moram da vidim i kako se momci osećaju i kakav tim mogu da izvedem na teren. Odluku o sastavu ću doneti pre utakmice, nadamo se najboljem – zaključio je Đorđević.\nUtakmica Vojvodina – Partizan igra se u nedelju u 21 sat na stadionu “Karađorđe”.


Privrednici traže novac i opraštanje poreza i doprinosa\nDomaći privrednici traže odlaganje naplate poreza, doprinosa, paušala, komunalija... "Mere nam trebaju hitno, za juče", kaže ekonomista Dragovan Milićević.\n"Pitanje je samo koliko će u ovoj godini recesija biti duboka, a moj najoptimističniji scenario predviđa da će BDP otići u minus od 4,5 odsto", kaže ekonomista Dragovan Milićević.\nOn naglašava da ishod može da bude samo gori na kraju 2020, s obzirom na to da je stanogradnja, delatnost koja je najviše doprinela rastu BDP u prošloj godini praktično stala, a da će ozbiljne gubitke pretrpeti i transport i logistika, turizam…\nNa molbu da proceni koliko još domaća privreda može da čeka na novi paket podrške Vlade, Milićević kratko odgovara da je "mere trebalo usvojiti juče!".\nNjegov predlog je da država odloži naplatu kamata na sva dugovanja u ovoj godini.\n"Samo odlaganje kamata ‘upumpalo’ bi 980 miliona evra u privredu", objašnjava Milićević, koji predlaže i da se u ovoj godini budžet za subvencije prepolovi, i da se isplati samo poljoprivrednicima.\nPredsednik Upravnog odbora Mona Hotel Management Tomislav Momirović od izbijanja epidemije se veoma glasno zalaže za sve vidove podrške privredi, a objavio je i listu od 16 mera koje predlaže Vladi.\nNa prvom mestu naveo je da bi podrška države privatnom sektoru trebalo da isplati 1.500 evra po zaposlenom na ime zarade.\nNa tviteru je brzo usledila reakcija profesorke Ekonomskog fakulteta u Beogradu Jelene Žarković Rakić, koja ga je zamolila da pojasni da li je mislio da taj novac bude isplaćen radnicima ili poslodavcima, da bi se ispostavilo da je Momirović mislio da zaposleni treba direktno da dobiju finansijsku podršku.\nU privatnom sektoru inače je zaposleno nešto više od 1.600.000 ljudi, tako da bi trošak za budžet bio najmanje 2,4 milijarde evra.\nMomirović je, inače, među ostalim merama za podršku privredi naveo i upumpavanje 2 milijarde evra likvidnosti u bankarski sektor kroz otkup hipotekarnih kredita, oslobođenje od plaćanja poreza na dobit, smanjene stope PDV-a, oslobađanje preduzetnika od plaćanja paušala, a malih i mikro firmi od plaćanja komunalija u naredna 3 meseca i druge predloge.\nOrganizacija NALED, sa druge strane, od izbijanja epidemije prikuplja žalbe i predloge privrednika na istu temu – kako sprovesti sve mere Vlade i preživeti udar koronavirusa na poslovanje.\n"Neke od problema koje su navodili država je uspela da reši, a to su pre svega nabavka zaštitne opreme za radnike, koja je omogućena firmama putem interventnog uvoza, pribavljanje dozvola za kretanje radnika tokom policijskog časa, kao i obezbeđivanje prevoza za radnike što je naročito bio problem u unutrašnjosti zemlje", kaže Ivan Radak iz NALED-a.\n"Ono što im je problem za buduće poslovanje i što su najčešće pitali i navodili kao izazov jeste plaćanje obaveza prema radnicima i državi. Zato je NALED predložio da se omogući smanjenje ili odlaganje plaćanja poreza i doprinosa na zarade za male privrednike, kao i za najugroženije sektore", podseća Radak.\nHrvatska je objavila paket mera za podršku privredi, koji podrazumeva pauzu u naplati doprinosa na zarade i poreza na dobit u naredna tri meseca, a samo za turizam, jednu od ključnih delatnosti u toj zemlji, izdvojeno je 600 miliona evra za radnike i preduzeća.\nEkonomista i urednik "Makroekonomskih analiza i trendova" Ivan Nikolić, međutim, smatra da Vlada ima na raspolaganju još nešto vremena da "skocka" novi paket mera, zahvaljujući tome što je Narodna banka Srbije uvela moratorijum na otplatu kredita i spustila referentnu kamatnu stopu.\n"Preuranjeno je u ovom trenutku donositi mere koje bi dodatno oborile prilive u budžet. Moramo biti oprezni sa tim, jer se i dalje ne nazire kraj problema koji su nastali sa pojavom koronavirusa, ni kod nas, niti u Evropi", naglašava Nikolić.\nIzvor: Vebsajt Nova, Milica Rilak, 26.03.2020.


- Ono što mi moramo napasti je islamski separatizam – rekao je Makron ispred svojih šest ministara u gradiću Le Mirou, severozapadno od Pariza, preneo je “Njujork tajms”.\n- Sekularizam je cement ujedinjene Francuske – dodao je on, nazivajući radikalni islam i ideologijom i projektom kojim se indoktrinišu deca, potkopavaju francuske vrednosti i stvara “kontra društvo” koje je ponekad teren za islamski terorizam.\nAli, Makron je takođe priznao da je Francuska odgovorna što dopušta širenje takve ideologije bez ograničenja.\nSekularizam cement Francuske - Emanuel Makron\n- Mi sami gradimo sopstveni separatizam. Predugo su vlasti okupljale uglavnom imigrantske populacije u siromašnim predgrađima sa slabim pristupom poslovima ili javnom transport, što je dovelo do “getoizacije” naše republike - rekao je on.\nMakronov predlog uključuje strožiji nadzor nad školovanjem i stranim finansiranjem džamija. Francuski predsednik je bio pod pritiskom da se obrati na temu radikalnog islama, usred bezbednosnih strahova nakon napada kod redakcije “Šarli Ebdoa”.\nDvadesetpetogodišnji Pakistanac je mesarskim nožem ranio dve osobe ispred bivših prostorija francuskog satiričnog magazina, ne znajući da je redakcija promenila adresu. On je želeo da zapali njihove prostorije kako bi se osvetio zbog karikatura proroka Muhameda.\nMakron je u petak rekao da je radikalni islam opasnost po Francusku jer svoje zakone drži iznad svih drugih što “često za posledicu ima stvaranje kontra-društva”. On je naveo da se ovaj oblik “sektaštva” često odražava u držanju dece van škola, te korišćenju sportskih, kulturnih i drugih aktivnosti u zajednicama kao “izgovor za učenje principa koji nisu u skladu sa zakonima republike”.\n- Islam je religija koja je danas u krizi širom sveta, ne viđamo to samo mi u našoj zemlji – rekao je Makron.\nMere koje je on objavio naći će se u predlogu zakona koji će se već krajem godine naći pred parlamentom.\nTe mere uključuju strožiju kontrolu sportskih organizacija i drugih udruženja kako ona ne bi postala sredstvo za propovedanje islama, okončanje sistema da se imami šalju u Francusku iz inostranstva, poboljšani nadzor finansiranja džamija i ograničenje nastave u kućama.\n- Moramo znati odakle dolazi novac, ko ga dobija i zašto – rekao je Makron.\nOn je rekao da će kućno školovanje biti ograničeno isključivo na decu koja imaju validni medicinski razlog, kako bi se izbegle “ilegalne škole” koje vode “religiozni ekstremisti”. “Njujork tajms” podseća da se kod kuće školuje svega 50.000 od preko 12 miliona francuskih učenika.\nMakron sa ministrima pre govora o borbi protiv separatizma\nMinistri Žerald Darmanin i Marlen Skjapa su početkom septembra otkrili neke detalje Makronovog predloga zakona. Oni su tada naveli da će udruženja morati da potpišu “ugovor o angažovanju na sekularizmu”, a prekršaj bi se kažnjavao ukidanjem državnih fondova. Novi zakon takođe bi kažnjavao “sertifikate o devičanstvu” koje izdaju lekari pre sklapanja braka. Okončaće i program ELCO, koji omogućava obrazovanje na stranim jezicima bez nadzora Ministarstva obrazovanja, što će uticati na najmanje 80.000 učenika, kako navodi Trtworld.com.\nMakron je u petak takođe istakao da Francuska mora da uloži više napora da ponudi ekonomsku i društvenu mobilnosti imigrantskim zajednicama, ukazujući da su radikali često popunili vakuum.\nNjegov govor je plod višemesečnih diskusija sa religioznim liderima i intelektualcima, navodi BBC. Jelisejska palata ga predstavlja kao znak da Makron želi da otvoreno i bez sramote priča o opasnostima radikalnog islama.\nMakron je najavio strožiju kontrolu finansiranja džamija (foto: Velika džamija u Parizu)\nAli, Makronove komentare osudili su neki muslimanski aktivisti, koji su francuskog predsednika optužili da pokušava da potisne islam u zemlji. Mnogi su videli njegovo obraćanje kao pokušaj da se obrati desničarskim glasačima uoči predsedničkih izbora 2022.\nPrema francuskim striktnim principima sekularizma, vlada je odvojena zakonom od religioznih institucija. Ideja je da su ljudi različitih religija i uverenja jednaki pred zakonom. Francuska takođe ima najveću populaciju muslimana u Zapadnoj Evropi. Mnogi se žale da vlast koristi sekularizam specifično protiv njih, kao što je na primer zabrana hidžaba.\nFrancuski Ustavni savet je u oktobru 2010. odobrio zakon kojim se zabranjuje nošenje burke na javnim mestima, ali je ocenio da zakon ne može da se primenjuje na verskim mestima na otvorenom.\nIslam se sve više gleda kao pretnja suštinskim vrednostima Francuske, nakon nekoliko terorističkih napada kojima su na meti bile sekularne slobode, poput slobode izražavanja. “Šarli Ebdo” je osim prošle nedelje bio na meti napada i u januaru 2015, kad su džihadisti ubili 12 ljudi u redakciji kako bi se osvetili zbog karikatura proroka Muhameda.\nFrancuski muslimani su osudili novo nasilje, a neki su besno reagovali na Makronov predlog u petak.\n“Represija muslimana je bila pretnja, a sada je obećanje”, napisao je na “Tviteru” francuski aktivista za ljudska prava Jaser Luati.\n“Za jedan sat govora Makron je sahranio sekularne principe Francuske, ohrabrio desničare, antimuslimanske levičare i ugrozio živote muslimanskih učenika pozivajući na drastično ograničenje kućnog školovanja uprkos globalnoj pandemiji”, dodao je on.\nMakron tokom posete Le Mirou\nTrtworld.com navodi da je Makron naišao na naširoku podršku među ministrima i političkim partijama.\nFrancuska politika je uvučena u haos sa obe strane, što je povećalo zabrinutosti da će se zločini i radikalizam otrgnuti kontroli. Portal Trtworld.com podseća da je Marin Le Pen, liderka francuske desnice, nedavno upozorila da je Francuska “bezbednosna olupina” koja tone u “varvarstvo”. Po tom pitanju, navodi portal, levičarske partije se slažu čak i da ultradesnicom. I kandidat Zelene partije za predsedničke izbore takođe je rekao da je nivo nesigurnosti “nepodnošljiv”.\n“Le Figaro” piše da je rešenje toga u usvajanju dugo očekivanog zakona o “separatizmu”, koji će vladi dati moć da obezbedi da određene grupe ne drže alternativnog francuskog identiteta, povezanog za religiozne ili etničke sklonosti.\nFrancuski muslimani osuđuju taj nejasni termin “separatizma”, upozoravajući da ovo može povećati njihovo zlostavljanje. Jedan od njih je Kamel Kabtane iz lionske džamije, koji je rekao da je zabrinut zbog ove klime nesigurnosti. On je, kako kaže, uznemiren zbog pojma “separatizma”, ali ističe da muslimani ne žele podele već integraciju.\n- Zakon koji priprema Makronova administracija direktno na meti ima muslimane, pod imenom “borbe protiv političkog islama” – ukazuje Kabtane.\nMakron je još u februaru rekao da društvo “želi da razvije politički projekt pod imenom islam” i kritikovao roditelje koji svojim ćerkama ne daju da idu na plivanje.\nNjegov govor u petak je, kako piše “Njujork tajms”, odlagan više puta tokom ove godine, dok je Makron ispitivao najbolji pristup i jezik kojim će se obratiti po ovom veoma osetljivom pitanju. Za mnoge, njegov predlog zakona može samo da dodatno stigmatizuje uglavnom umerenu muslimansku populaciju u Francuskoj.\n“Gardijan” ukazuje da predrasude protiv muslimana postoje u svim delovima Evrope i da je nasilje protiv njih sve veće. Evropska unija je u retkoj brzoj reakciji, četiri meseca nakon smrti Afroamerikanca Džordža Flojda i posledičnih protesta širom sveta, imenovala svog prvog koordinatora za antirasizam, a britanski list ukazuje da će to imati malo smisla ukoliko se on ne bude bavio mržnjom protiv muslimana.\nMakron zapretio Džonsonu da će ZATVORITI GRANICU


Izvor: RTS, 24.Jun.2021, 05:56\nMeđutim, sada policija ima uređaj uz koji na licu mesta kod vozača može da >> Pročitaj celu vest na sajtu RTS << otkrije prisustvo sedam psihoaktivnih supstanci.\n"Samim tim dolazi i do saobraćajnih nezgoda sa težim posledicama kada je vožnja pod uticajem alkohola, i apelujem ovom prilikom na vozače da vode računa ako popiju koju više da ne sedaju za volan", poručuje Višković.\nPrema njegovim rečima, kada su u pitanju narkotici ne postoji količina narkotika "od do", već se utvrđuje samo da li postoji prisustvo ili ne, tako da po pitanju narkotika kazna je kao da imate alkohol od 1,2 do 2 promila.\n"Skrećem pažnju mlađim vozačima, koji imaju običaj da koriste narkotike, a njihovi roditelji to ne znaju, da ukoliko budu otkriveni i protiv njih bude pokrenut prekršajni postupak velika je šansa da njihovi roditelji to saznaju. Poziv za sud dolazi preko pošte, njihovi roditelji otvore kovertu da vide o čemu se radi i saznaju ni malo prijatnu činjenicu koja ih neće obradovati, a to je da im dete uživa opojne droge", poručuje Damir Okanović.\nRadio 021: U Novom Sadu za nedelju dana iz saobraćaja isključeno 155 pijanih vozača\nN1 televizija: Policija za nedelju dana isključila 2.500 vozača pod uticajem alkohola ili droge\nB92: Za nedelju dana otkriveno 2.500 pijanih vozača u Srbiji


Prevoz učenika: I ove godine bez visokih kriterijuma za prevoznike | Boom93\nGrad Požarevac raspisao je javnu nabavku za subvencionisani prevoz učenika u osnovnom i srednjem obrazovanju. Kao i u izmenjenoj javnoj nabavci prošle godine, od potencijalnih prevoznika se ne zahtevaju visoki standardi koje danas u Srbiji ispunjavaju samo velike firme. Za prevoz učenika, uključujući i predškolce iz budžeta bi trebalo da se izdvoji do 45,7 miliona dinara, bez poreza.\nUgovori sa prevoznicima se zaključuju za prevoz u periodu zaključno sa 28.februarom 2021.godine.\nOd prevoznika se ne zahtevaju visoki kriterijumi i standardi, kao što je to bio slučaj do prošle godine.\nTako bi potencijalni prevoznici trebalo da ispunjavaju uslov da su u poslednjih pet godina realizovali usluge prevoza učenika u vrednosti od najmanje 6 miliona, odnosno 30 miliona dinara.\nPrevoznici bi takođe trebalo da (na osnovu vlasništva ili ugovora o zakupu/lizingu) raspolažu sa najmanje 10 autobusa, tj. 8 autobusa sa preko 45 sedišta i 2 mini busa sa 9 do 30 sedišta.\nTrebalo bi da imaju servisnu radionicu za tehničko održavanje vozila ili ugovor o poslovno-tehničkoj saradnji sa jednom takvom radionicom.\nDovoljan kadrovski kapacitet je da u radnom odnosu na neodređeno ili određeno vreme ili radno angažovanih po privremenim i povremenim poslovima imaju najmanje 10 vozača autobusa sa položenom „D“ kategorijom.\nUgovorom se prevoznici obavezuju da prevoz učenika vrše radnim danima po školskom kalendaru tokom trajanja ugovora, sa polascima i relacijama po spisku učenika koji naručilac prevoza\npredaje prevozniku pre početka prevoza, a prema zahtevima i potrebama škola.


Uticaj vremena na psihičko zdravlje – RADIO TELEVIZIJA BOR\nUticaj vremena na psihičko zdravlje\nS obzirom da promene vremenskih prilika, aktuelne ovih dana, po pravilu pogoršavaju stanje psihijatrijskih bolesnika, preporuka lekara je da kontrole budu češće, uz napomenu da je uloga porodice ključna u reagovanju na svaku promenu ponašanja hronično obolele osobe.\nĆudljivo jesenje vreme ove godine i velike temperaturne oscilacije negativno se odražavaju na zdravlje hroničnih bolesnika. Poslednjih dana u prognozama biometeorologa često se može čuti savet, koji se odnosi na oprez kod nervno labilnih osoba.\n“S obzirom da promene vremenskih prilika po pravilu pogoršavaju stanje psihijatrijskih bolesnika preporuka je da kontrole budu češće. Pored toga uloga porodice je ključna u reagovanju na svaku promenu ponašanja hronično obolele osobe, s obzirom da ona sama često nije u stanju da primeti kada je vreme za odlazak lekaru i eventualnu promenu terapije”, naglašava dr Miljojko Nešović, majdanpečki neuropsihijatar.\nOn, takođe, napominje da grupne terapije za psihijatrijske bolesnike mogu biti od velike koristi u preventivnom smislu, kao i odgovarajuća fizička aktivnost, odnosno boravak na svežem vazduhu.\nTags: dr Miljojko Nešović, neuropsihijatar, psihijatrijski bolesnici, saveti, vreme i zdravlje\nPrevious Uskoro rešavanje problema nestašice reagenasa u majdanpečkoj laboratoriji\nNext Domu zdravlja u Boru odobren projekat za unapređenje zdravstvene zaštite dece\nU akciji DDK u Majdanpeku prikupljeno 27 jedinica krvi


Energyobserver - KORONA VIRUS, KANCELARIJA, DNEVNA SOBA: KAKO IZGLEDA RAD OD KUĆE SA DECOM / BBC NEWS NA SRPSKOM\nKORONA VIRUS, KANCELARIJA, DNEVNA SOBA: KAKO IZGLEDA RAD OD KUĆE SA DECOM / BBC NEWS NA SRPSKOM\n„Napravili smo rigidan plan, moramo da ga se pridržavamo bez obzira na sve“, kaže Bojana Stanković, profesorka klavira iz Beograda, mama devojčice koja je krenula u prvi razred i petogodišnjeg dečaka.\nI ona i suprug rade – Bojana čuva decu do 16 sati, kada počinje njen posao koji obavlja gledajući i slušajući đake preko mreže Vocap.\n„Mi sa decom odigravamo te situacije kao bajagi,“ kaže Janjević Popović.\n„Nemam problem sa poslom od kuće i količinom rada, jedino što je drugačije jeste što je tu dete“, kaže Vlada Gošić iz Novog Sada, urednik u izdavačkoj kući i tata petogodišnjeg dečaka.\n„Za pisanje je potrebna koncentracija, a mom sinu je potrebna pažnja,“ kaže on.\nIako tvrdi da je sigurno lakše objasniti petogodišnjaku nego mlađem detetu zašto roditelji rade od kuće, često mu posao prekida rečenica: „Hej tata, moram nešto da ti pokažem.“\nI on se slaže da deca moraju da imaju neku rutinu tokom dana – da vežbaju, crtaju, ako su starija, da uče slova ili igraju igrice.\n„Ja mu dajem zadatke, da crta, da piše slova, a vidim da se i on sam uključio u program prvog razreda preko televizije,“ kaže on, uz opasku da je roditeljima čija deca idu u školu neuporedivo teže.\n„Dok spremim doručak, sklonim, gledam šta njegova sestra radi, prosto nemam vremena za njega,“ priznaje Bojana.\n„U tom periodu spremam i ručak, koji često i zagori“, kaže, smejući se.\n„Moji đaci jedva postižu sve obaveze, ali niko ne odustaje“, kaže ona.\n„Nije isto kad se svira u školi i ovako, a često se i veze prekidaju“, objašnjava Bojana.\n„Mama, kad ćeš da prestaneš da radiš“\nMoja trogodišnja kćerka zna da je „napolju bolest“ i da moramo da se igramo u kući, ali ne može da shvati da ne treba da prekida roditelje dok rade.\nJedino ako nismo lekari, pa nam posao zavisi od toga – punimo se informacijama, a naša mogućnost delanja je vrlo slaba ili nikakva.\n„I tu situaciju možemo da ‘proigramo’ – imamo lutku koja ide u kancelariju, radi na kompjuteru i priča telefonom, ali ista ta lutka mazi dete, pokazuje mu ljubav,“ objašnjava ona.\nZatim roditelji i deca treba da zamene uloge – njima date telefon da vode poslovni razgovor, a vi im dosađujete.\n„Ako dete oseti da će histeričnim napadom ostvariti nešto, onda će to biti stalni prekidač i tu smo gotovi“, zaključuje Janjević Popović.\n„Nedostaje mi vreme i za sebe i za decu – izvršavamo zadatke kao da smo na radnoj akciji“, kaže Bojana.\n„Ma koliko se mi trudili da budemo normalni, u nama se kuva stres i oni to osećaju“, kaže ovaj otac.


Predavanja je otvorio Tihić s prezentacijom rezultata ankete, u kojoj su studenti odgovarali na pitanja vezana za faktore koji izazivaju saobraćajne nesreće, kao što su upotreba droge, alkohola, upotreba mobitela tokom vožnje i neprimjerena brzina, čemu su posebno izloženi mladi kao učesnici u saobraćaju. Nakon uvodne prezentacije, samostalni inspektor MUP-a Zeničko-dobojskog kantona odsjeka za koordinaciju i usmjeravanje bezbjednosti saobraćaja Besim Husejnagić održao je kratko predavanje u sklopu kojeg se osvrnuo na sve faktore kampanje.\nStudentima je predočio poražavajuće statističke podatke prema kojima je „45 posto poginulih u saobraćajnim nesrećama na području BiH starosne dobi od 18 do 30 godina. Nakon prezentacije, inspektor Husejnagić je odgovarao na pitanja studenata, saopćila je agencija Boram.\nZDK:bez ukidanja stanja nesreće\nViše iz kategorije: « Bez zimske opreme 63 vozača Dvije saobraćajke u Sarajevskoj »


Унапређење туристичке сарадње са Републиком Српском\nHomeEkonomijaUnapređenje turističke saradnje sa Republikom Srpskom\nUnapređenje turističke saradnje sa Republikom Srpskom\n02/06/2021Redakcija BALKAN TVEkonomija, Vesti0\nMinistarka trgovine, turizma i telekomunikacija Republike Srbije, Tatjana Matić i ministarka trgovine i turizma Republike Srpske, Suzana Gašić razgovarale su danas u Beogradu o turističkoj saradnji i razvoju zajedničkih projekata koji bi doprineli regionalnom osnaživanju u sektoru turizma.\nMinistarke su se saglasile da postoji veliki potencijal u oblasti etno-turizma, kao i da je potrebno razvijati receptivni turizam i planirati zajedničke nastupe na trećim tržištima.\nMinistarka Matić je ovom prilikom istakla da je za povratak normalnom funkcionisanju, a posebno za oporavak ugostiteljsko-turističkog sektora ključna vakcinacija, koja ujedno i podiže poverenje u ovaj sektor.\nOna je izrazila uverenje da će povezivanju tržišta Srbije i Republike Srpske, i unapređenju ukupne ekonomske saradnje značajno doprineti izgradnja auto-puta Ruma – Šabac.\nMinistarka Gašić istakla je da Republika Srpska i Srbija saradnju kontinuirano jačaju implementacijom zajedničkih projekata, odluka i rešenja koja se donose kako kroz bilateralne odnose resorno nadležnih ministarstava, tako i kroz stratešku saradnju dve Vlade.\nOna je dodala da zajednička saradnja nije trpela zbog ograničenja koje je u protekloj godini nametnula pandemija, već naprotiv – Republika Srbija se pokazala kao najpouzdaniji partner Republike Srpske u doba krize, ne čemu se ovom prilikom posebno zahvalila.\nZa Podgoricu nedopustiv „paternalistički odnos” zvaničnika Srbije prema Crnoj Gori


source.ba | Izviđač pobjedom nad Krivajom osigurao titulu prvaka\nU veoma uzbudljivoj završnici prvenstva do posljednjeg trenutka borbu za naslov prvaka vodili su Izviđač i Borac.\nRukometaši Izviđača pobjedom nad Krivajom 28:23 u posljednjem kolu osigurali su titulu prvaka BiH.\nNajefikasniji u redovima Izviđača bio je kapiten Domagoj Alilović sa sedam golova, slijedio ga je Stjepan Jozinović koji je postigao šest, ali junak je bio golman Matej Mandić sa 15 odbrana, piše Avaz.\nU veoma uzbudljivoj završnici prvenstva, do posljednjeg trenutka borbu za naslov prvaka vodili su Izviđač i Borac. Izviđaču je pobjeda u posljednjem kolu garantovala titulu bez obzira na ishod meča Borca i dobojske Sloge, što su "Skauti" i učinili.\nTagovi: premijer ligaizvidjacrukomet


Zuber: Finansijskom gimnastikom Vlada isplatila plate u budvanskoj upravi - URA\nAko su htjeli kako kažu “pomoći” novom rukovodstvu, zašto Ministarstvo finansija nije zahtjevalo deblokadu Glavnog računa trezora opštine Budva, jer su imali više nego dovoljno vremena da dogovore modalitete pokrića isplaćenih garancija ili novo rukovodstvo kod banaka nema potreban legitimitet što je takve dogovore i onemogućilo. S obzirom da je i blokada računa izvršena protivzakonito, bez poštovanja roka za žalbu, ne možemo reći da smo začuđeni ovakvim ponovnim protivzakonitim postupanjem Vlade i isplatom zarada sa pozicija budžetske rezerve državnog budžeta, što je nečuvena ,,finansijska gimnastika”.\nZato pitamo Vladu Crne Gore kakva je priroda ove,,gimnastike”, odnosno da li je u pitanju pozajmica ili ,,jednokratna socijalna pomoć” državnog budžeta? Isto pitamo i lokalno rukovodstvo DPS-a, ali se ne nadamo odgovoru zbog njihove trajno usađene netransparentnosti rada.\nPosebno molimo Vladu da nam odgovori kako je mogla da potpiše ma kakvu garanciju za izgradnju objekta za prečišćavanje otpadnih voda na Vještici za koji je sama odbila da izda građevinsku dozvolu, jer isti nije bio predviđen Detaljnim urbanističkim planom Bečići, Master planom rješenja za kanalizaciju primorja i prijestonice Cetinje, niti je njegova izgradnja bila obuhvaćena Osnovnim ugovorom? Kako je mogla istu i da plati ako je sve u vezi WTE sporno i protivzakonito?\nBudvanska vlast je od 2017. godine intezivno rješavala ovaj problem, stopirala dalje radove, angažovala nezavisnog vještaka oko utvrđivanja stvarnog stanja, a isplaćeno je i preko 10.000.000 EUR WTE-u u 2018. i 2019. godini na račun kredita. Državno tužilaštvo je dobilo priznanje jednog od direktora da se radi o korupciji na visokom nivou, a nezavisni procjenitelj je izvjestio da su svi troškovi od projektovanja, preko izgradnje, operativnih troškova i drugih prikazani u mnogo većem iznosu nego što stvarno jesu.\nU ovakvoj situaciji, tužilaštvo se i dalje bavi “izviđajem”, a Vlada blokira račun lokalne samouprave, umjesto da podrži napore Opštine Budva da se zaustavi ugovorena pljačka i sanira već nanesena šteta.\nSve prethodno nedvosmisleno govori da je čitava nelegitimna smjena vlasti izvedena sa drugačijim ciljem, a to nije rješavanje najvećeg finansijskog problema opštine, već zlouptreba sistema u susret izborima. Da je to tako, svakodnevno nas ubjeđujete instalacijom militantnih snaga u zgradi opštine koje treba da podrže vaš pripremljeni izborni scenario.\nNemojte se zato hvaliti obezbjeđenim zaradama, jer su one nastavak vaše zloupotrebe resursa i protivzakonitog postupanja. Uskoro će građanima Crno na bijelo biti predočen Vaš plan sistemskog uništavanja jedne lokalne samouprave i nipodaštavanja njenih građana.\nKandidat za odbornika “URA za sve građane Budve – Crno na bijelo”